title: Απόφαση του Συμβουλίου, της 2ας Δεκεμβρίου 2004, για την τροποποίηση της απόφασης του Συμβουλίου της 27ης Μαρτίου 2000 με την οποία εξουσιοδοτείται ο διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δε συνδέονται με την Ευρωπαϊκή Ένωση

text:
               22.12.2004

               EL

               Επίσημη Εφημερίδα της Ευρωπαϊκής Ένωσης

               C 317/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Δεκεμβρίου 2004
   για την τροποποίηση της απόφασης του Συμβουλίου της 27ης Μαρτίου 2000 με την οποία εξουσιοδοτείται ο διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δε συνδέονται με την Ευρωπαϊκή Ένωση
   (2004/C 317/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το άρθρο 42 παράγραφος 2, το άρθρο 10 παράγραφος 4 και το άρθρο 18 της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) (1),
   την πράξη του Συμβουλίου της 3ης Νοεμβρίου 1998 για την έγκριση των κανόνων που αφορούν τις εξωτερικές σχέσεις της Europol με τρίτα κράτη και οργανισμούς που δεν συνδέονται με την Ευρωπαϊκή Ένωση (2), και ιδίως το άρθρο 2,
   την πράξη του Συμβουλίου της 3ης Νοεμβρίου 1998 για την έγκριση κανόνων που διέπουν την εκ μέρους της Ευρωπόλ λήψη πληροφοριών που προέρχονται από τρίτους (3), και ιδίως το άρθρο 2,
   την πράξη του Συμβουλίου της 12ης Μαρτίου 1999 για την έγκριση κανόνων που αφορούν τη διαβίβαση δεδομένων προσωπικού χαρακτήρα από την Ευρωπόλ σε τρίτα κράτη και οργανισμούς (4), και ιδίως τα άρθρα 2 και 3,
   Εκτιμώντας τα ακόλουθα:

               (1)

               Απαιτήσεις επιχειρησιακού χαρακτήρα καθώς και η ανάγκη για αποτελεσματική καταπολέμηση μέσω της Ευρωπόλ των οργανωμένων μορφών εγκληματικότητας επιβάλλουν να προστεθεί η Αυστραλία στον κατάλογο των τρίτων κρατών με τα οποία ο Διευθυντής της Ευρωπόλ εξουσιοδοτείται να αρχίσει διαπραγματεύσεις.

               (2)

               Η απόφαση του Συμβουλίου της 27ης Μαρτίου 2000 (5) θα πρέπει, συνεπώς, να τροποποιηθεί,

         ΑΠΟΦΑΣΙΖΕΙ:
   Άρθρο 1
   Η απόφαση του Συμβουλίου της 27ης Μαρτίου 2000 τροποποιείται ως εξής:

               Στο άρθρο 2 παράγραφος 1, κάτω από την επικεφαλίδα «Τρίτα κράτη», προστίθεται το ακόλουθο κράτος στον αλφαβητικό κατάλογο:

                              «—

                              Αυστραλία».

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την επόμενη ημέρα της έκδοσής της.

      Βρυξέλλες, 2 Δεκεμβρίου 2004.

            Για το Συμβούλιο

            Ο Πρόεδρος

         P. H. DONNER

      (1)  ΕΕ C 316 της 27.11.1995, σ. 2.

      (2)  ΕΕ C 26 της 30.1.1999, σ. 19.

      (3)  ΕΕ C 26 της 30.1.1999, σ. 17.

      (4)  ΕΕ C 88 της 30.3.1999, σ. 1.

      (5)  ΕΕ C 106 της 13.4.2000, σ. 1· απόφαση όπως τροποποιήθηκε τελευταία από την απόφαση της 13ης Ιουνίου 2002 (ΕΕ C 150 της 22.6.2002, σ. 1).


title: 2009/974/ΕΚ: Απόφαση του Συμβουλίου, της 30ής Νοεμβρίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Μογγολίας σχετικά με ορισμένες πτυχές των αεροπορικών μεταφορών

text:
               18.12.2009

               EL

               Επίσημη Εφημερίδα της Ευρωπαϊκής Ένωσης

               L 336/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Μογγολίας σχετικά με ορισμένες πτυχές των αεροπορικών μεταφορών
   (2009/974/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από συμφωνία με την Κοινότητα.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία με τη Μογγολία σχετικά με ορισμένες πτυχές των αεροπορικών μεταφορών, σύμφωνα με τους μηχανισμούς και τις οδηγίες που περιλαμβάνει το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία υπεγράφη εξ ονόματος της Κοινότητας στις 3 Απριλίου 2009, με την επιφύλαξη της σύναψής της σε μεταγενέστερη ημερομηνία.

               (4)

               Η εν λόγω συμφωνία κρίνεται σκόπιμο να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της κυβέρνησης της Μογγολίας σχετικά με ορισμένες πτυχές των αεροπορικών μεταφορών εγκρίνεται, εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο 7 παράγραφος 1 της συμφωνίας.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  Γνώμη της 15ης Σεπτεμβρίου 2009 (δεν έχει ακόμα δημοσιευθεί στην Επίσημη Εφημερίδα).
    ---documentbreak---

               18.12.2009

               EL

               Επίσημη Εφημερίδα της Ευρωπαϊκής Ένωσης

               L 336/5

         ΣΥΜΦΩΝΊΑ
   μεταξύ της Ευρωπαϊκής Κοινότητας και της κυβέρνησης της Μογγολίας σχετικά με ορισμένες πτυχές των αεροπορικών μεταφορών
   Η ΕΥΡΩΠΑΪΚΗ ΚΟΙΝΟΤΗΤΑ
   αφενός, και
   Η ΚΥΒΕΡΝΗΣΗ ΤΗΣ ΜΟΓΓΟΛΙΑΣ
   αφετέρου,
   (στο εξής «συμβαλλόμενα μέρη»)
   ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες αεροπορικών μεταφορών μεταξύ αρκετών κρατών μελών της Ευρωπαϊκής Κοινότητας και της Μογγολίας, οι οποίες περιέχουν διατάξεις αντίθετες προς την κοινοτική νομοθεσία,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε διάφορες πτυχές των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, βάσει του ευρωπαϊκού κοινοτικού δικαίου, οι κοινοτικοί αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το ευρωπαϊκό κοινοτικό δίκαιο,
   ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ των κρατών μελών της Ευρωπαϊκής Κοινότητας και της Μογγολίας, οι οποίες είναι αντίθετες προς το ευρωπαϊκό κοινοτικό δίκαιο, πρέπει να εναρμονισθούν με αυτό, ούτως ώστε να δημιουργηθεί μια σταθερή νομική βάση για τις αεροπορικές μεταφορές μεταξύ της Ευρωπαϊκής Κοινότητας και της Μογγολίας και για να διαφυλαχθεί η συνέχεια των εν λόγω αεροπορικών μεταφορών,
   ΑΝΑΓΝΩΡΙΖΟΝΤΑΣ ότι όταν ένα κράτος μέλος έχει καθορίσει αερομεταφορέα στον οποίο ασκείται συνεχώς ο ρυθμιστικός έλεγχος από άλλο κράτος μέλος, τα δικαιώματα της Μογγολίας με βάση τις διατάξεις ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Μογγολίας ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας από το εν λόγω άλλο κράτος μέλος και σε ό,τι αφορά την άδεια εκμετάλλευσης του αερομεταφορέα,
   ΕΠΙΣΗΜΑΙΝΟΝΤΑΣ ότι, βάσει της νομοθεσίας της Ευρωπαϊκής Κοινότητας, οι αερομεταφορείς απαγορεύεται, καταρχήν, να συνάπτουν συμφωνίες, οι οποίες δύνανται να επηρεάσουν τις συναλλαγές μεταξύ κρατών μελών της Ευρωπαϊκής Κοινότητας και έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού,
   ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των συγκεκριμένων διαπραγματεύσεων, δεν είναι να αυξήσει τον συνολικό όγκο της αεροπορικής κίνησης μεταξύ της Ευρωπαϊκής Κοινότητας και της Μογγολίας, να μεταβάλει το ισοζύγιο μεταξύ κοινοτικών αερομεταφορέων και αερομεταφορέων της Μογγολίας, ούτε να διαπραγματευθεί τροποποιήσεις των διατάξεων περί δικαιωμάτων μεταφοράς που περιέχονται στις υπάρχουσες διμερείς συμφωνίες παροχής αεροπορικών μεταφορών,
   ΕΠΙΣΗΜΑΙΝΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και της Μογγολίας, οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συνεννοημένων πρακτικών που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή συνεννοημένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια, μπορούν να καταστήσουν αναποτελεσματικούς τους κανόνες ανταγωνισμού στις επιχειρήσεις,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.
   2.   Σε καθεμιά από τις συμφωνίες που παρατίθενται στο παράρτημα Ι, οι αναφορές σε υπηκόους του κράτους μέλους συμβαλλόμενου μέρους της συμφωνίας αυτής νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε καθεμιά από τις συμφωνίες που παρατίθενται στο παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους συμβαλλόμενου μέρους της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
   4.   Η παρούσα συμφωνία δεν δημιουργεί πρόσθετα δικαιώματα μεταφοράς πέραν εκείνων που καθορίζονται στις διμερείς ρυθμίσεις μεταξύ των αντιστοίχων κρατών μελών και της Μογγολίας. Η χορήγηση δικαιωμάτων μεταφοράς συνεχίζεται μέσω διμερών ρυθμίσεων μεταξύ των αντιστοίχων κρατών μελών και της Μογγολίας.
   Άρθρο 2
   Καθορισμός αερομεταφορέα από κράτος μέλος
   1.   Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται στα στοιχεία α) και β) του παραρτήματος ΙΙ αντίστοιχα, σε ό,τι αφορά τον καθορισμό αερομεταφορέα από το εκάστοτε κράτος μέλος, τις άδειες εκμετάλλευσης και τις άδειες τεχνικής φύσεως που χορηγεί η Μογγολία, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντίστοιχα.
   2.   Η Μογγολία, όταν της γνωστοποιείται από κράτος μέλος καθορισμός αερομεταφορέα, χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               i)

               ο αερομεταφορέας είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· και

               iii)

               ο αερομεταφορέας τελεί υπό την κυριότητα, είτε άμεσα είτε διά κατά πλειοψηφίαν συμμετοχής, και υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων χωρών.

         3.   Η Μογγολία δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από κράτος μέλος εφόσον:

               i)

               ο αερομεταφορέας δεν είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν διασφαλίζει ή δεν διατηρεί τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή·

               iii)

               ο αερομεταφορέας δεν τελεί υπό την κυριότητα, είτε άμεσα είτε διά κατά πλειοψηφίαν συμμετοχής, ή υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων χωρών·

               iv)

               ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ Μογγολίας και άλλου κράτους μέλους και η Μογγολία μπορεί να αποδείξει ότι ο αερομεταφορέας, ασκώντας τα δικαιώματα μεταφοράς που απορρέουν από την παρούσα συμφωνία σε δρομολόγιο που περιλαμβάνει σημείο στην επικράτεια αυτού του άλλου κράτους μέλους, καταστρατηγεί τους περιορισμούς ως προς τα δικαιώματα μεταφοράς που επιβάλλει διμερής συμφωνία μεταξύ της Μογγολίας και του άλλου κράτους μέλους, ή

               v)

               ο αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος το οποίο δεν έχει συνάψει με τη Μογγολία διμερή συμφωνία στον τομέα των αεροπορικών μεταφορών, και το οποίο έχει αρνηθεί να παραχωρήσει δικαιώματα κυκλοφορίας στον αερομεταφορέα που έχει καθορίσει η Μογγολία.

         Κατά την άσκηση των δικαιωμάτων που της παρέχει η παρούσα παράγραφος, η Μογγολία δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
   Άρθρο 3
   Ασφάλεια πτήσεων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο γ).
   2.   Σε περίπτωση που ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο διασφαλίζει και διατηρεί άλλο κράτος μέλος, τα δικαιώματα της Μογγολίας που απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και της Μογγολίας ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφάλειας πτήσεων από το άλλο αυτό κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
   Άρθρο 4
   Συμβατότητα με τους κανόνες ανταγωνισμού
   1.   Κατά παρέκκλιση τυχόν αντίθετων διατάξεων, καμία διάταξη οποιασδήποτε συμφωνίας που παρατίθεται στο παράρτημα Ι: i) δεν ευνοεί την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συνεννοημένων πρακτικών που εμποδίζουν ή νοθεύουν τον ανταγωνισμό· ii) δεν ενισχύει τις επιπτώσεις τέτοιων συμφωνιών, αποφάσεων ή συνεννοημένων πρακτικών, ή iii) δεν αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, νοθεύουν ή περιορίζουν τον ανταγωνισμό.
   2.   Οι διατάξεις των συμφωνιών του παραρτήματος Ι, οι οποίες δεν συμβιβάζονται με την παράγραφο 1 του παρόντος άρθρου, δεν εφαρμόζονται.
   Άρθρο 5
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος αυτής.
   Άρθρο 6
   Αναθεώρηση ή τροποποίηση
   Τα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.
   Άρθρο 7
   Έναρξη ισχύος
   Η παρούσα συμφωνία τίθεται σε ισχύ την ημερομηνία κατά την οποία τα συμβαλλόμενα μέρη έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.
   Άρθρο 8
   Λύση
   1.   Οιοδήποτε από τα μέρη δύναται να καταγγείλει την παρούσα συμφωνία με γραπτή κοινοποίηση μέσω της διπλωματικής οδού στο άλλο μέρος. Η λύση της συμφωνίας επέρχεται έξι (6) μήνες από την ημερομηνία παραλαβής της κοινοποίησης από το άλλο μέρος.
   2.   Η λύση μιας από τις συμφωνίες που παρατίθενται στο παράρτημα Ι συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που σχετίζονται με τη συγκεκριμένη συμφωνία του παραρτήματος 1.
   3.   Η λύση όλων των συμφωνιών που παρατίθενται στο παράρτημα Ι συνεπάγεται ταυτόχρονη λήξη της ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Έγινε στο Ουλάν Μπατόρ, στις τρεις Απριλίου δύο χιλιάδες εννιά, εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ουγγρική, ολλανδική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και μογγολική γλώσσα.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   ΠΑΡΑΡΤΗΜΑ Ι

      Κατάλογος των συμφωνιών που αναφέρονται στο άρθρο 1 της παρούσας συμφωνίας

   Συμφωνίες παροχής αεροπορικών υπηρεσιών μεταξύ της Μογγολίας και κρατών μελών της Ευρωπαϊκής Κοινότητας οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και μονογραφηθεί, όπως έχουν τροποποιηθεί:

               —

               Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Αυστρίας και της κυβέρνησης της Μογγολίας, που υπογράφηκε στη Βιέννη στις 2 Οκτωβρίου 2007, αναφερόμενη στο παράρτημα ΙΙ ως «συμφωνία Μογγολίας–Αυστρίας»·

               —

               Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της κυβέρνησης της Μογγολίας, η οποία υπεγράφη στο Πεκίνο στις 19 Ιουνίου 1997, αναφερόμενη στο παράρτημα ΙΙ ως «συμφωνία Μογγολίας–Δανίας»·

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Φινλανδίας και της κυβέρνησης της Μογγολίας, η οποία συνήφθη στο Ελσίνκι στις 10 Φεβρουαρίου 2000, αναφερόμενη στο παράρτημα ΙΙ ως «συμφωνία Μογγολίας–Φινλανδίας»·

               —

               Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Μογγολίας, η οποία συνήφθη στη Βόννη στις 29 Μαΐου 1998, αναφερόμενη στο παράρτημα ΙΙ ως «συμφωνία Μογγολίας–Γερμανίας»·

               —

               Συμφωνία αεροπορικών μεταφορών μεταξύ της κυβέρνησης της Δημοκρατίας της Ουγγαρίας και της κυβέρνησης της Μογγολίας, η οποία συνήφθη στο Ulaanbaatar στις 13 Σεπτεμβρίου 1994, αναφερόμενη στο παράρτημα ΙΙ ως «συμφωνία Μογγολίας–Ουγγαρίας»·

               —

               Συμφωνία αεροπορικών μεταφορών μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Μογγολίας, η οποία συνήφθη στο Λουξεμβούργο στις 18 Μαρτίου 1995, αναφερόμενη στο παράρτημα ΙΙ ως «συμφωνία Μογγολίας–Λουξεμβούργου»·

               —

               Συμφωνία αεροπορικών μεταφορών μεταξύ της κυβέρνησης του Βασιλείου των Κάτω Χωρών και της κυβέρνησης της Μογγολίας, η οποία συνήφθη στη Χάγη στις 9 Μαρτίου 1995, αναφερόμενη στο παράρτημα ΙΙ ως «συμφωνία Μογγολίας–Κάτω Χωρών»·

               —

               Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας της Πολωνίας και της κυβέρνησης της Λαϊκής Δημοκρατίας της Μογγολίας, η οποία συνήφθη στις 26 Μαΐου 1989 στο Ulan Bator, αναφερόμενη στο παράρτημα ΙΙ ως «συμφωνία Μογγολίας–Πολωνίας»·

               —

               Συμφωνία αεροπορικών μεταφορών μεταξύ της κυβέρνησης Ρουμανίας και της κυβέρνησης της Μογγολίας, η οποία συνήφθη στο Ulan Bator στις 10 Ιουλίου 1990, αναφερόμενη στο παράρτημα ΙΙ ως «συμφωνία Μογγολίας–Ρουμανίας»·

               —

               Συμφωνία αεροπορικών μεταφορών μεταξύ της κυβέρνησης του Βασιλείου της Σουηδίας και της κυβέρνησης της Μογγολίας, η οποία υπεγράφη στο Πεκίνο στις 19 Ιουνίου 1997, αναφερόμενη στο παράρτημα ΙΙ ως «συμφωνία Μογγολίας–Σουηδίας»·

               —

               Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Μογγολίας, η οποία υπεγράφη στο Λονδίνο την 1η Μαρτίου 2000, αναφερόμενη στο παράρτημα ΙΙ ως «συμφωνία Μογγολίας–Ηνωμένου Βασιλείου».

         ΠΑΡΑΡΤΗΜΑ ΙΙ

      Κατάλογος των άρθρων των συμφωνιών που παρατίθενται στο παράρτημα Ι και αναφέρονται στα άρθρα 2 και 3 της παρούσας συμφωνίας

               α)

               Καθορισμός αερομεταφορέα από κράτος μέλος:

                           —

                           Άρθρο 3 παράγραφος 5 της συμφωνίας Μογγολίας–Αυστρίας,

                           —

                           Άρθρο 3 παράγραφος 4 της συμφωνίας Μογγολίας–Δανίας,

                           —

                           Άρθρο 3 παράγραφος 4 της συμφωνίας Μογγολίας–Γερμανίας,

                           —

                           Άρθρο 3 παράγραφος 4 της συμφωνίας Μογγολίας–Ουγγαρίας,

                           —

                           Άρθρο 3 παράγραφος 4 της συμφωνίας Μογγολίας–Λουξεμβούργου,

                           —

                           Άρθρο 3 παράγραφος 4 της συμφωνίας Μογγολίας–Κάτω Χωρών,

                           —

                           Άρθρο 3 παράγραφος 2 της συμφωνίας Μογγολίας–Πολωνίας,

                           —

                           Άρθρο 3 παράγραφος 4 της συμφωνίας Μογγολίας–Σουηδίας,

                           —

                           Άρθρο 4 παράγραφος 4 της συμφωνίας Μογγολίας–Ηνωμένου Βασιλείου.

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Αυστρίας,

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Δανίας,

                           —

                           Άρθρο 5 παράγραφος 1 στοιχείο α) της συμφωνίας Μογγολίας–Φινλανδίας,

                           —

                           Άρθρο 4 της συμφωνίας Μογγολίας–Γερμανίας,

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Ουγγαρίας,

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Λουξεμβούργου,

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Κάτω Χωρών,

                           —

                           Άρθρο 3 παράγραφος 3 της συμφωνίας Μογγολίας–Πολωνίας,

                           —

                           Άρθρο 3 παράγραφος 4 στοιχείο α) της συμφωνίας Μογγολίας–Ρουμανίας,

                           —

                           Άρθρο 4 παράγραφος 1 στοιχείο α) της συμφωνίας Μογγολίας–Σουηδίας,

                           —

                           Άρθρο 5 παράγραφος 1 στοιχείο α) της συμφωνίας Μογγολίας–Ηνωμένου Βασιλείου.

               γ)

               Ασφάλεια πτήσεων:

                           —

                           Άρθρο 6 της συμφωνίας Μογγολίας–Αυστρίας,

                           —

                           Άρθρο 13 της συμφωνίας Μογγολίας–Φινλανδίας,

                           —

                           Άρθρο 12 της συμφωνίας Μογγολίας–Γερμανίας,

                           —

                           Άρθρο 11 της συμφωνίας Μογγολίας–Ουγγαρίας,

                           —

                           Άρθρο 7 της συμφωνίας Μογγολίας–Λουξεμβούργου,

                           —

                           Άρθρο 8 της συμφωνίας Μογγολίας–Κάτω Χωρών,

                           —

                           Άρθρο 7 της συμφωνίας Μογγολίας–Ρουμανίας.

         ΠΑΡΑΡΤΗΜΑ ΙΙΙ

      Κατάλογος άλλων χωρών που αναφέρονται στο άρθρο 2 της παρούσας συμφωνίας

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας στον τομέα των αεροπορικών μεταφορών).


title: Απόφαση του Συμβουλίου, της 12ης Ιουνίου 2014 , για το διορισμό ενός αναπληρωματικού μέλους της συμβουλευτικής επιτροπής για την ασφάλεια και την υγεία στο χώρο εργασίας από την Λιθουανία

text:
               14.6.2014

               EL

               Επίσημη Εφημερίδα της Ευρωπαϊκής Ένωσης

               C 182/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουνίου 2014
   για το διορισμό ενός αναπληρωματικού μέλους της συμβουλευτικής επιτροπής για την ασφάλεια και την υγεία στο χώρο εργασίας από την Λιθουανία
   2014/C 182/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση του Συμβουλίου, της 22ας Ιουλίου 2003, σχετικά με την ίδρυση συμβουλευτικής επιτροπής για την ασφάλεια και την υγεία στον χώρο εργασίας (1), και ιδίως το άρθρο 3,
   Έχοντας υπόψη τους καταλόγους των υποψηφίων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφαση της 22ας Απριλίου 2013 (2) και της 2ας Δεκεμβρίου 2013 (3), το Συμβούλιο προέβη στον διορισμό των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας για την περίοδο από 22 Απριλίου 2013 έως 28 Φεβρουαρίου 2016.

               (2)

               Η κυβέρνηση της Λιθουανίας υπέβαλε περαιτέρω υποψηφιότητα για την κάλυψη της θέσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος της συμβουλευτικής επιτροπής για την ασφάλεια και την υγεία στο χώρο εργασίας, για το χρονικό διάστημα που λήγει στις 28 Φεβρουαρίου 2016:
   III.   ΕΚΠΡΟΣΩΠΟΙ ΤΩΝ ΕΡΓΟΔΟΤΩΝ

               Κράτος

               Μέλος

               Αναπληρωματικό μέλος

               Λιθουανία

               κ. Nadežda FILIPOVA

         Άρθρο 2
   Το Συμβούλιο θα προβεί αργότερα στον διορισμό των τακτικών και αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 12 Ιουνίου 2014.

            Για το Συμβούλιο

            Ο Πρόεδρος

         Γ. ΜΑΝΙΑΤΗΣ

      (1)  ΕΕ C 218 της 13.9.2003, σ. 1.

      (2)  Απόφαση του Συμβουλίου, της 22ας Απριλίου 2013, για το διορισμό των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στο χώρο εργασίας (ΕΕ C 120 της 26.4.2013, σ. 7).

      (3)  Απόφαση του Συμβουλίου, της 2ας Δεκεμβρίου 2013, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (ΕΕ C 358 της 7.12.2013, σ. 3).


Avis juridique important

|

31995D0035

95/35/ΕΚ: Απόφαση του Συμβουλίου της 19ης Δεκεμβρίου 1994 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου, για το καθεστώς εισαγωγής στην Κοινότητα ντοματών και κολοκυθιών καταγωγής και προέλευσης Μαρόκου

Επίσημη Εφημερίδα αριθ. L 048 της 03/03/1995 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1994 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου, για το καθεστώς εισαγωγής στην Κοινότητα ντοματών και κολοκυθιών καταγωγής και προέλευσης Μαρόκου (95/35/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι στο πλαίσιο των πολυμερών εμπορικών διαπραγματεύσεων του Γύρου της Ουρουγουάης τροποποιήθηκε το καθεστώς εισαγωγής για τις ντομάτες και τα κολοκύθια 7ότι το άρθρο 25 της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου προβλέπει ότι, σε περίπτωση μεταβολής της υφιστάμενης νομοθεσίας, η Κοινότητα μπορεί να τροποποιήσει, για τα προϊόντα τα οποία αποτέλεσαν αντικείμενο της μεταβολής, το καθεστώς που προβλέπεται στη συμφωνία 7ότι η Κοινότητα συμφώνησε με το Βασίλειο του Μαρόκου την προσαρμογή του εν λόγω καθεστώτος μέσω συμφωνίας υπό μορφή ανταλλαγής επιστολών 7 ότι θα πρέπει να εγκριθεί η εν λόγω συμφωνία 7ότι είναι εξάλλου αναγκαίο να καθοριστούν οι λεπτομέρειες εφαρμογής αυτής της συμφωνίας υπό μορφή ανταλλαγής επιστολών,ΑΠΟΦΑΣΙΖΕΙ:Άρθρο 1 Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου, για το καθεστώς εισαγωγής στην Κοινότητα ντοματών και κολοκυθιών καταγωγής και προέλευσης Μαρόκου, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.Άρθρο 3 Οι διατάξεις της εφαρμογής της συμφωνίας, περιλαμβανομένων και των ενδεχομένων μέτρων εποπτείας, εγκρίνονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1) ή σύμφωνα με τις διατάξεις του κανονισμού (ΕΚ) αριθ. 1981/94 του Συμβουλίου της 25ης Ιουλίου 1994 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα καταγωγής Αιγύπτου, Αλγερίας, Ιορδανίας, Ισραήλ, Κατεχομένων Εδαφών, Κύπρου, Μάλτας, Μαρόκου, Τυνησίας και Τουρκίας, καθώς και για τις λεπτομέρειες παράτασης ή προσαρμογής των εν λόγω ποσοστώσεων (2).Εφόσον η εφαρμογή της συμφωνίας απαιτεί στενή συνεργασία με το Βασίλειο του Μαρόκου, η Επιτροπή μπορεί να λάβει όλα τα αναγκαία μέτρα για την εξασφάλιση της συνεργασίας αυτής.Βρυξέλλες, 19 Δεκεμβρίου 1994.Για το ΣυμβούλιοΟ ΠρόεδροςK. KINKEL(1) ΕΕ αριθ. L 118 της 20. 5. 1972, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2753/94 της Επιτροπής (ΕΕ αριθ. L 292 της 12. 11. 1994, σ. 3).(2) ΕΕ αριθ. L 199 της 2. 8. 1994, σ. 1.


title: 2006/630/ΕΚ: Απόφαση του Συμβουλίου, της 15ης Σεπτεμβρίου 2006 , για διορισμό στην Επιτροπή των Περιφερειών τριών τακτικών μελών και πέντε αναπληρωματικών μελών από τη Δανία

text:
               20.9.2006

               EL

               Επίσημη Εφημερίδα της Ευρωπαϊκής Ένωσης

               L 256/17

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Σεπτεμβρίου 2006
   για διορισμό στην Επιτροπή των Περιφερειών τριών τακτικών μελών και πέντε αναπληρωματικών μελών από τη Δανία
   (2006/630/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   τις προτάσεις της δανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ (1) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2006 έως τις 25 Ιανουαρίου 2010.

               (2)

               Έχουν χηρεύσει τρεις θέσεις τακτικών μελών της Επιτροπής των Περιφερειών κατόπιν της παραίτησης του κ. Laust Grove VEJLSTRUP, του κ. Johnny SØTRUP και της κας Tove LARSEN. Έχουν χηρεύσει τρεις θέσεις αναπληρωματικών μελών της Επιτροπής των Περιφερειών κατόπιν της παραίτησης των κ.κ. Sonny BERTHOLD, Niels LARSEN και Mads LEBECH. Πρόκειται να χηρεύσουν δύο θέσεις αναπληρωματικών μελών της Επιτροπής των Περιφερειών κατόπιν του διορισμού του κ. Per Bødker ANDERSEN και της κας Eva NEJSTGAARD ως τακτικών μελών,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικά μέλη:

                           —

                           ο κ. Per Bødker ANDERSEN, Borgmester, Kolding Kommune, σε αντικατάσταση του κ. Laust Grove VEJLSTRUP,

                           —

                           ο κ. Bo ANDERSEN, Borgmester, Ringe Kommune, σε αντικατάσταση του κ. Johnny SØTRUP,

                           —

                           η κα Eva NEJSTGAARD, Borgmester, Allerød Kommune, σε αντικατάσταση της κας Tove LARSEN·

               β)

               ως αναπληρωματικά μέλη:

                           —

                           η κα Anna Margrethe KAALUND, Borgmester, Tjele Kommune, σε αντικατάσταση του κ. Sonny BERTHOLD,

                           —

                           η κα Mona HEIBERG, Medlem af Københavns Borgerrepraesentation, σε αντικατάσταση του κ. Per Bødker ANDERSEN,

                           —

                           ο κ. Jens Christian GJESSING, Borgmester, Haderslev Kommune, σε αντικατάσταση της κας Eva NEJSTGAARD,

                           —

                           ο κ. Jens Arne HEDEGAARD, Borgmester, Brønderslev Kommune, σε αντικατάσταση του κ. Niels LARSEN,

                           —

                           ο κ. Bjørn DAHL, Borgmester, Roskilde Kommune, σε αντικατάσταση του κ. Mads LEBECH.

         Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Βρυξέλλες, 15 Σεπτεμβρίου 2006.

            Για το Συμβούλιο

            Ο Πρόεδρος

         E. TUOMIOJA

      (1)  ΕΕ L 56 της 25.2.2006, σ. 75.


Avis juridique important

|

31999D0753

1999/753/ΕΚ: Απόφαση του Συμβουλίου, της 29ης Ιουλίου 1999, σχετικά με την προσωρινή εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου

Επίσημη Εφημερίδα αριθ. L 311 της 04/12/1999 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Ιουλίου 1999σχετικά με την προσωρινή εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου(1999/753/EΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο πρώτη και δεύτερη φράση,την πρόταση της Επιτροπής,Εκτιμώντας τα ακόλουθα:(1) η Κοινότητα και η Νότια Αφρική δεσμεύθηκαν να καθορίσουν τις διαδικασίες για την πρόωρη εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου·(2) μέχρι να περατωθούν οι απαιτούμενες διαδικασίες για την έναρξη ισχύος της εν λόγω συμφωνίας, απαιτείται η προσωρινή εφαρμογή της εν λόγω συμφωνίας μέσω συμφωνίας υπό μορφή ανταλλαγής επιστολών, η οποία θα παράσχει ένα συνολικό πλαίσιο συνεργασίας μεταξύ της Κοινότητας και της Νότιας Αφρικής·(3) προς τούτο, θα πρέπει να εγκριθεί η συμφωνία υπό μορφή ανταλλαγής επιστολών,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών μεταξύ της Κοινότητας και της Νότιας Αφρικής, η οποία προβλέπει την προσωρινή εφαρμογή μέρους της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, εγκρίνεται εξ ονόματος της Κοινότητας.Το κείμενο της συμφωνίας υπό μορφή ανταλλαγής επιστολών, καθώς και το κείμενο της συμφωνίας, επισυνάπτονται στην παρούσα απόφαση.Άρθρο 2Για τους σκοπούς της εφαρμογής του άρθρου 97 της συμφωνίας, εκπρόσωπος της Επιτροπής προεδρεύει του συμβουλίου συνεργασίας και παρουσιάζει τη θέση της Κοινότητας κατά το διάστημα της προσωρινής εφαρμογής της συμφωνίας.Η θέση που λαμβάνει η Κοινότητα στα πλαίσια του συμβουλίου συνεργασίας, καθορίζεται από το Συμβούλιο κατόπιν προτάσεως της Επιτροπής.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 29 Ιουλίου 1999.Για το ΣυμβούλιοΟ ΠρόεδροςS. HASSI


title: 2007/827/ΕΚ: Απόφαση του Συμβούλιου, της 22ας Νοεμβρίου 2007 , για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας σχετικά με την απλούστευση της έκδοσης θεωρήσεων

text:
               19.12.2007

               EL

               Επίσημη Εφημερίδα της Ευρωπαϊκής Ένωσης

               L 334/168

         ΑΠΟΦΑΣΗ ΤΟΥ ΣΥΜΒΟΥΛΙΟΥ
   της 22ας Νοεμβρίου 2007
   για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας σχετικά με την απλούστευση της έκδοσης θεωρήσεων
   (2007/827/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο β) i) και ii) σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Κοινότητας συμφωνία για την απλούστευση της έκδοσης θεωρήσεων με τη Δημοκρατία της Μολδαβίας.

               (2)

               Η συμφωνία αυτή υπεγράφη εξ ονόματος της Ευρωπαϊκής Κοινότητας στις 10 Οκτωβρίου 2007, υπό την επιφύλαξη της πιθανής σύναψης σε μεταγενέστερη ημερομηνία, σύμφωνα με την απόφαση του Συμβουλίου της 9 Οκτωβρίου 2007.

               (3)

               Η συμφωνία θα πρέπει να εγκριθεί.

               (4)

               Η συμφωνία προβλέπει τη σύσταση μεικτής επιτροπής για τη διαχείριση της συμφωνίας, η οποία μπορεί να θεσπίσει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για τη διατύπωση των κοινοτικών θέσεων στην περίπτωση αυτή.

               (5)

               Σύμφωνα με το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που επισυνάπτεται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο και η Ιρλανδία δεν συμμετέχουν στη θέσπιση της παρούσας απόφασης και δεν δεσμεύονται από αυτή ούτε υπόκεινται στην εφαρμογή της.

               (6)

               Σύμφωνα με το πρωτόκολλο για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η συμφωνία για την απλούστευση της έκδοσης θεωρήσεων μεταξύ της Ευρωπαϊκής Κοινότητας και της Δημοκρατίας της Μολδαβίας εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση (1).
   Άρθρο 2
   Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 15 παράγραφος 1 της συμφωνίας (2).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Κοινότητα στη μεικτή επιτροπή εμπειρογνωμόνων που συγκροτείται βάσει του άρθρου 12 της συμφωνίας.
   Άρθρο 4
   Η θέση της Κοινότητας στο πλαίσιο της μεικτής επιτροπής εμπειρογνωμόνων, όσον αφορά τη θέσπιση του εσωτερικού κανονισμού της που προβλέπεται στο άρθρο 12 παράγραφος 4 της συμφωνίας, εγκρίνεται από την Επιτροπή μετά από διαβούλευση με την ειδική επιτροπή που ορίζει το Συμβούλιο.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Νοεμβρίου 2007.

            Για το Συμβούλιο

            Ο Πρόεδρος

         M. PINHO

      (1)  Βλέπε σελίδα 169 της παρούσας Επίσημης Εφημερίδας.

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
   ΣΥΜΦΩΝΊΑ
   μεταξύ της Ευρωπαϊκής Κοινότητας και της Δημοκρατίας της Μολδαβίας για την απλούστευση της έκδοσης θεωρήσεων
   Η ΕΥΡΩΠΑΪΚΗ ΚΟΙΝΟΤΗΤΑ, εφεξής αναφερόμενη ως «η Κοινότητα»,
   και
   Η ΔΗΜΟΚΡΑΤΙΑ ΤΗΣ ΜΟΛΔΑΒΙΑΣ,
   εφεξής αναφερόμενες ως «τα μέρη»,
   ΕΧΟΝΤΑΣ ΚΑΤΑ ΝΟΥΝ ότι, από την 1η Ιανουαρίου 2007, οι πολίτες της Ευρωπαϊκής Ένωσης (ΕΕ) απαλλάσσονται από την υποχρέωση θεώρησης, όταν ταξιδεύουν στη Δημοκρατία της Μολδαβίας για χρονικό διάστημα που δεν υπερβαίνει τις 90 ημέρες ανά περίοδο 180 ημερών ή διέρχονται μέσω του εδάφους της Δημοκρατίας της Μολδαβίας.
   ΜΕ ΠΡΟΟΠΤΙΚΗ την περαιτέρω ανάπτυξη φιλικών σχέσεων μεταξύ των μερών και επιθυμώντας να διευκολύνουν τις ανθρώπινες επαφές ως σημαντική προϋπόθεση για τη σταθερή ανάπτυξη οικονομικών, ανθρωπιστικών, πολιτιστικών, επιστημονικών και άλλων δεσμών, με την απλούστευση της έκδοσης θεωρήσεων στους μολδαβούς πολίτες.
   ΕΧΟΝΤΑΣ ΥΠΟΨΗ το τρέχον σχέδιο δράσης για την ευρωπαϊκή πολιτική γειτονίας μεταξύ της ΕΕ και της Μολδαβίας, που επισημαίνει ότι πρέπει να εδραιωθεί εποικοδομητικός διάλογος όσον αφορά τη συνεργασία για τις θεωρήσεις μεταξύ της ΕΕ και της Μολδαβίας, συμπεριλαμβανομένης της ανταλλαγής απόψεων για τις δυνατότητες απλούστευσης των θεωρήσεων σύμφωνα με το κεκτημένο.
   ΑΝΑΓΝΩΡΙΖΟΝΤΑΣ ότι η θέσπιση καθεστώτος ταξιδιών χωρίς υποχρέωση θεώρησης για τους πολίτες της Δημοκρατίας της Μολδαβίας αποτελεί μακροπρόθεσμη προοπτική.
   ΑΝΑΓΝΩΡΙΖΟΝΤΑΣ ότι, αν η Δημοκρατία της Μολδαβίας θεσπίσει εκ νέου την υποχρέωση θεώρησης για τους πολίτες της ΕΕ, θα ισχύουν αυτομάτως για τους τελευταίους, βάσει της αρχής της αμοιβαιότητας, οι ίδιες διευκολύνσεις που παρέχονται δυνάμει της παρούσας συμφωνίας στους πολίτες της Δημοκρατίας της Μολδαβίας.
   ΑΝΑΓΝΩΡΙΖΟΝΤΑΣ ότι η απλούστευση των θεωρήσεων δεν θα πρέπει να οδηγήσει σε παράνομη μετανάστευση και δίδοντας ιδιαίτερη προσοχή στην ασφάλεια και στην επανεισδοχή.
   ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας και το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης που προσαρτώνται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και στην Ιρλανδία.
   ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Βασίλειο της Δανίας,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο 1
   Σκοπός και πεδίο εφαρμογής
   Η παρούσα συμφωνία έχει ως σκοπό την απλούστευση της έκδοσης θεωρήσεων για προβλεπόμενη διαμονή που δεν υπερβαίνει τις 90 ημέρες ανά περίοδο 180 ημερών για τους πολίτες της Δημοκρατίας της Μολδαβίας.
   Άρθρο 2
   Γενική ρήτρα
   1.   Η απλούστευση της θεώρησης που προβλέπεται στην παρούσα συμφωνία εφαρμόζεται στους πολίτες της Δημοκρατίας της Μολδαβίας, μόνο εφόσον δεν απαλλάσσονται από την υποχρέωση θεώρησης με βάση τις νομοθετικές και κανονιστικές διατάξεις της Κοινότητας ή των κρατών μελών, την παρούσα συμφωνία ή άλλες διεθνείς συμφωνίες.
   2.   Το εθνικό δίκαιο της Δημοκρατίας της Μολδαβίας ή των κρατών μελών ή το κοινοτικό δίκαιο εφαρμόζονται σε θέματα που δεν καλύπτονται από τις διατάξεις της παρούσας συμφωνίας, όπως η άρνηση έκδοσης θεώρησης, η αναγνώριση των ταξιδιωτικών εγγράφων, η απόδειξη της επάρκειας των μέσων διαβίωσης, η άρνηση εισόδου καθώς και τα μέτρα απέλασης.
   Άρθρο 3
   Ορισμοί
   Για τους σκοπούς της παρούσας συμφωνίας, νοούνται ως:

               α)

               «κράτος μέλος», κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας, τη Δημοκρατία της Ιρλανδίας και το Ηνωμένο Βασίλειο·

               β)

               «πολίτης της Ευρωπαϊκής Ένωσης», κάθε υπήκοος κράτους μέλους όπως ορίζεται στο στοιχείο α)·

               γ)

               «πολίτης της Δημοκρατίας της Μολδαβίας», κάθε πρόσωπο που έχει την ιθαγένεια της Δημοκρατίας της Μολδαβίας·

               δ)

               «θεώρηση», η άδεια που εκδίδεται ή η απόφαση που λαμβάνεται από κράτος μέλος, η οποία είναι απαραίτητη για:

                           —

                           την είσοδο για προβλεπόμενη διαμονή σε αυτό το κράτος μέλος ή σε περισσότερα κράτη μέλη που δεν υπερβαίνει τις 90 ημέρες ανά περίοδο 180 ημερών,

                           —

                           την είσοδο για διέλευση μέσω της επικράτειας αυτού του κράτους μέλους ή περισσοτέρων κρατών μελών·

               ε)

               «νομίμως διαμένων», ο πολίτης της Δημοκρατίας της Μολδαβίας ο οποίος έχει άδεια ή δικαιούται να διαμείνει για περίοδο που υπερβαίνει τις 90 ημέρες στην επικράτεια κράτους μέλους, βάσει της κοινοτικής ή εθνικής νομοθεσίας.

         Άρθρο 4
   Δικαιολογητικά έγγραφα που αποδεικνύουν τον σκοπό του ταξιδίου
   1.   Για τις ακόλουθες κατηγορίες πολιτών της Δημοκρατίας της Μολδαβίας, τα ακόλουθα έγγραφα επαρκούν για την αιτιολόγηση του σκοπού του ταξιδιού στο άλλο μέρος:

               α)

               για μέλη επίσημων αντιπροσωπειών, τα οποία μετά από επίσημη πρόσκληση που απευθύνεται στη Δημοκρατία της Μολδαβίας, συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια ενός από τα κράτη μέλη από διακυβερνητικές οργανώσεις:

                           —

                           επιστολή που εκδίδεται από αρμόδια μολδαβική αρχή που βεβαιώνει ότι ο αιτών είναι μέλος της αντιπροσωπείας της και ταξιδεύει στην επικράτεια του άλλου Μέρους για να συμμετάσχει στις προαναφερθείσες εκδηλώσεις, μαζί με αντίγραφο της επίσημης πρόσκλησης·

               β)

               για ελεύθερους επαγγελματίες που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις που πραγματοποιούνται στην επικράτεια των κρατών μελών:

                           —

                           γραπτή πρόσκληση για τη συμμετοχή στην εκδήλωση από τον οργανισμό υποδοχής·

               γ)

               για επιχειρηματίες και εκπροσώπους επιχειρηματικών οργανώσεων:

                           —

                           γραπτή πρόσκληση από νομικό πρόσωπο ή εταιρεία υποδοχής ή από γραφείο ή παράρτημά τους, από τις κρατικές και τοπικές αρχές των κρατών μελών ή από οργανωτικές επιτροπές εμπορικών και βιομηχανικών εκθέσεων, συνεδρίων και συμποσίων που πραγματοποιούνται στην επικράτεια των κρατών μελών, η οποία έχει εγκριθεί από το Εμπορικό Επιμελητήριο της Δημοκρατίας της Μολδαβίας·

               δ)

               για οδηγούς που παρέχουν διεθνείς υπηρεσίες μεταφοράς εμπορευμάτων και επιβατών στην επικράτεια των κρατών μελών με οχήματα καταχωρημένα στη Δημοκρατία της Μολδαβίας:

                           —

                           γραπτή αίτηση από την εθνική ένωση μεταφορέων της Δημοκρατίας της Μολδαβίας που παρέχουν υπηρεσίες διεθνών οδικών μεταφορών, στην οποία δηλώνεται ο σκοπός, η διάρκεια και η συχνότητα των ταξιδιών·

               ε)

               για μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν στην επικράτεια των κρατών μελών:

                           —

                           γραπτή αίτηση από τον αρμόδιο οργανισμό σιδηροδρόμων της Δημοκρατίας της Μολδαβίας, στην οποία δηλώνονται ο σκοπός, η διάρκεια και η συχνότητα των ταξιδιών·

               στ)

               για δημοσιογράφους:

                           —

                           πιστοποιητικό ή άλλο έγγραφο που έχει εκδοθεί από επαγγελματική οργάνωση και βεβαιώνει ότι το εν λόγω πρόσωπο είναι επαγγελματίας δημοσιογράφος και έγγραφο που έχει εκδοθεί από τον εργοδότη του και στο οποίο αναφέρεται ότι σκοπός του ταξιδιού είναι η άσκηση δημοσιογραφικών καθηκόντων·

               ζ)

               για άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών:

                           —

                           γραπτή πρόσκληση για τη συμμετοχή σ’ αυτές τις δραστηριότητες από τον οργανισμό υποδοχής·

               η)

               για μαθητές, σπουδαστές, μεταπτυχιακούς φοιτητές και καθηγητές συνοδούς που πραγματοποιούν πάσης φύσεως εκπαιδευτικά ή επιμορφωτικά ταξίδια, ιδίως στο πλαίσιο προγραμμάτων ανταλλαγών καθώς και άλλων σχολικών δραστηριοτήτων:

                           —

                           γραπτή πρόσκληση ή πιστοποιητικό εγγραφής από το πανεπιστήμιο, κολλέγιο ή σχολείο υποδοχής ή ταυτότητα σπουδαστή ή πιστοποιητικά των μαθημάτων που πρέπει να παρακολουθήσει·

               θ)

               για συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν με την επαγγελματική τους ιδιότητα:

                           —

                           γραπτή πρόσκληση από τον οργανισμό υποδοχής: αρμόδιες αρχές, εθνικές αθλητικές ομοσπονδίες και Εθνικές Ολυμπιακές Επιτροπές των κρατών μελών·

               ι)

               για συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις και άλλους δήμους και κοινότητες:

                           —

                           γραπτή αίτηση από τον Προϊστάμενο των Διοικητικών Υπηρεσιών/Δήμαρχο των εν λόγω πόλεων ή άλλων δήμων και κοινοτήτων·

               ια)

               για στενούς συγγενείς — συζύγους, τέκνα (συμπεριλαμβανομένων των υιοθετημένων), γονείς (συμπεριλαμβανομένων των κηδεμόνων), παππούδες, γιαγιάδες και εγγόνια — που επισκέπτονται πολίτες της Δημοκρατίας της Μολδαβίας οι οποίοι διαμένουν νόμιμα στην επικράτεια των κρατών μελών:

                           —

                           γραπτή πρόσκληση από τον φιλοξενούντα·

               ιβ)

               για εκπροσώπους οργανώσεων της κοινωνίας των πολιτών που πραγματοποιούν ταξίδια για επιμόρφωση, σεμινάρια, συνέδρια, μεταξύ άλλων στο πλαίσιο προγραμμάτων ανταλλαγών:

                           —

                           γραπτή πρόσκληση από τον οργανισμό υποδοχής, επιβεβαίωση ότι το εν λόγω πρόσωπο εκπροσωπεί την οργάνωση της κοινωνίας των πολιτών και το πιστοποιητικό ίδρυσης της οργάνωσης αυτής από το σχετικό μητρώο, το οποίο εκδίδει κρατική αρχή σύμφωνα με την εθνική νομοθεσία·

               ιγ)

               για άτομα που ταξιδεύουν για να παρευρεθούν σε νεκρώσιμες τελετές:

                           —

                           επίσημο έγγραφο που βεβαιώνει το γεγονός του θανάτου, καθώς και την οικογενειακή ή άλλη σχέση μεταξύ του αιτούντος και του θανόντος·

               ιδ)

               για την επίσκεψη στρατιωτικών και αστικών νεκροταφείων:

                           —

                           επίσημο έγγραφο που βεβαιώνει την ύπαρξη και διατήρηση του τάφου καθώς και την οικογενειακή ή άλλη σχέση μεταξύ του αιτούντος και του θανόντος·

               ιε)

               για άτομα που πραγματοποιούν επίσκεψη για ιατρικούς λόγους και οι απαραίτητοι συνοδοί τους:

                           —

                           επίσημο έγγραφο του νοσηλευτικού ιδρύματος που βεβαιώνει την ανάγκη ιατρικής περίθαλψης σε αυτό και την ανάγκη συνοδείας, καθώς και απόδειξη της επάρκειας των οικονομικών μέσων για την πληρωμή της ιατρικής θεραπείας.

         2.   Η γραπτή πρόσκληση ή αίτηση που αναφέρεται στην παράγραφο 1 περιλαμβάνει τα ακόλουθα στοιχεία:

               α)

               για τον προσκεκλημένο: ονοματεπώνυμο, ημερομηνία γέννησης, φύλο, ιθαγένεια, αριθμό του διαβατηρίου, χρόνος και σκοπός του ταξιδιού, αριθμός εισόδων και, ενδεχομένως, ονοματεπώνυμο του συζύγου και των τέκνων που συνοδεύουν τον προσκεκλημένο·

               β)

               για τον προσκαλούντα: ονοματεπώνυμο και διεύθυνση·

               γ)

               για τον προσκαλούντα οργανισμό, εταιρεία ή νομικό πρόσωπο: πλήρη επωνυμία και διεύθυνση και

                           —

                           εάν η πρόσκληση εκδίδεται από οργανισμό ή αρχή, όνομα και θέση του υπογράφοντα την πρόσκληση,

                           —

                           εάν ο προσκαλών είναι νομικό πρόσωπο ή εταιρεία ή γραφείο ή παράρτημά τους εγκατεστημένο στην επικράτεια κράτους μέλους, αριθμό μητρώου, όπως απαιτείται από το εθνικό δίκαιο του εν λόγω κράτους μέλους.

         3.   Για τις κατηγορίες των προσώπων που αναφέρονται στην παράγραφο 1, όλες οι κατηγορίες θεωρήσεων εκδίδονται σύμφωνα με την απλουστευμένη διαδικασία χωρίς να απαιτείται άλλη αιτιολόγηση, πρόσκληση ή επικύρωση σχετικά με τον σκοπό του ταξιδιού, που προβλέπεται από τη νομοθεσία των κρατών μελών.
   Άρθρο 5
   Έκδοση θεωρήσεων πολλαπλής εισόδου
   1.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος έως πέντε έτη για τις ακόλουθες κατηγορίες προσώπων:

               α)

               μέλη των εθνικών και περιφερειακών κυβερνήσεων και κοινοβουλίων, συνταγματικών δικαστηρίων και ανώτατων δικαστηρίων, εάν δεν απαλλάσσονται από την υποχρέωση θεώρησης βάσει της παρούσας συμφωνίας, για την άσκηση των καθηκόντων τους, με διάρκεια ισχύος που περιορίζεται στη διάρκεια της θητείας τους, εάν αυτή είναι μικρότερη από πέντε έτη·

               β)

               μόνιμα μέλη επίσημων αντιπροσωπειών, τα οποία, μετά από επίσημη πρόσκληση που απευθύνεται στη Δημοκρατία της Μολδαβίας, συμμετέχουν τακτικά σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια των κρατών μελών από διακυβερνητικές οργανώσεις·

               γ)

               σύζυγοι και τέκνα (συμπεριλαμβανομένων των υιοθετημένων), κάτω των 21 ετών ή συντηρούμενα, και γονείς (συμπεριλαμβανομένων των κηδεμόνων) που επισκέπτονται πολίτες της Δημοκρατίας της Μολδαβίας που διαμένουν νόμιμα στην επικράτεια των κρατών μελών, με διάρκεια ισχύος που περιορίζεται στη διάρκεια ισχύος της άδειας για νόμιμη διαμονή·

               δ)

               επιχειρηματίες και αντιπρόσωποι επιχειρηματικών οργανώσεων που ταξιδεύουν τακτικά στα κράτη μέλη·

               ε)

               δημοσιογράφοι.

         2.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος έως ένα έτος για τις ακόλουθες κατηγορίες προσώπων, υπό την προϋπόθεση ότι κατά το προηγούμενο έτος είχαν λάβει τουλάχιστον μία θεώρηση, τη χρησιμοποίησαν νόμιμα για την είσοδο και τη διαμονή στην επικράτεια του επισκεπτόμενου κράτους, και ότι υπάρχουν λόγοι για την υποβολή αίτησης θεώρησης πολλαπλής εισόδου:

               α)

               μέλη επίσημων αντιπροσωπειών, τα οποία, μετά από επίσημη πρόσκληση που απευθύνεται στη Δημοκρατία της Μολδαβίας, συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια των κρατών μελών από διακυβερνητικές οργανώσεις·

               β)

               εκπρόσωποι οργανώσεων της κοινωνίας των πολιτών που ταξιδεύουν τακτικά σε κράτη μέλη για επιμόρφωση, σεμινάρια, συνέδρια, μεταξύ άλλων στο πλαίσιο προγραμμάτων ανταλλαγών·

               γ)

               ελεύθεροι επαγγελματίες που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις και οι οποίοι ταξιδεύουν τακτικά στα κράτη μέλη·

               δ)

               οδηγοί που παρέχουν διεθνείς υπηρεσίες μεταφοράς εμπορευμάτων και επιβατών προς την επικράτεια των κρατών μελών με οχήματα καταχωρημένα στη Δημοκρατία της Μολδαβίας·

               ε)

               μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν προς τα κράτη μέλη·

               στ)

               άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών, τα οποία ταξιδεύουν τακτικά στα κράτη μέλη·

               ζ)

               σπουδαστές και μεταπτυχιακοί φοιτητές που πραγματοποιούν τακτικά πάσης φύσεως εκπαιδευτικά ή επιμορφωτικά ταξίδια, μεταξύ άλλων στο πλαίσιο προγραμμάτων ανταλλαγών·

               η)

               συμμετέχοντες σε διεθνείς αθλητικές εκδηλώσεις και άτομα που τους συνοδεύουν υπό την επαγγελματική τους ιδιότητα·

               θ)

               συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις ή άλλους δήμους και κοινότητες.

         3.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος από δύο έως πέντε έτη για τις κατηγορίες προσώπων που αναφέρονται στην παράγραφο 2, υπό την προϋπόθεση ότι κατά τα προηγούμενα δύο έτη χρησιμοποίησαν νόμιμα τις θεωρήσεις πολλαπλής εισόδου διάρκειας ενός έτους για την είσοδο και τη διαμονή στην επικράτεια του επισκεπτόμενου κράτους, και ότι οι λόγοι για την υποβολή αίτησης θεώρησης πολλαπλής εισόδου εξακολουθούν να ισχύουν.
   4.   Η συνολική διάρκεια διαμονής στην επικράτεια των κρατών μελών για τα άτομα που αναφέρονται στις παραγράφους 1 έως 3 δεν υπερβαίνει τις 90 ημέρες ανά περίοδο 180 ημερών.
   Άρθρο 6
   Τέλη για τη διεκπεραίωση των αιτήσεων θεώρησης
   1.   Το τέλος για τη διεκπεραίωση των αιτήσεων θεώρησης των πολιτών της Δημοκρατίας της Μολδαβίας ανέρχεται σε 35 ευρώ.
   Το προαναφερθέν ποσό μπορεί να αναθεωρηθεί σύμφωνα με τη διαδικασία που προβλέπεται στο άρθρο 15 παράγραφος 4.
   2.   Από τα τέλη διεκπεραίωσης της αίτησης θεώρησης απαλλάσσονται οι ακόλουθες κατηγορίες προσώπων:

               α)

               στενοί συγγενείς –σύζυγοι, τέκνα (συμπεριλαμβανομένων των υιοθετημένων), γονείς (συμπεριλαμβανομένων των κηδεμόνων), παππούδες, γιαγιάδες και εγγόνια– πολιτών της Δημοκρατίας της Μολδαβίας που διαμένουν νόμιμα στην επικράτεια των κρατών μελών·

               β)

               μέλη των εθνικών και περιφερειακών κυβερνήσεων και κοινοβουλίων, συνταγματικών δικαστηρίων και ανώτατων δικαστηρίων, εάν δεν απαλλάσσονται από την υποχρέωση θεώρησης βάσει της παρούσας συμφωνίας·

               γ)

               μέλη επίσημων αντιπροσωπειών, τα οποία, μετά από επίσημη πρόσκληση που απευθύνεται στη Δημοκρατία της Μολδαβίας, συμμετέχουν σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών, καθώς και σε εκδηλώσεις που πραγματοποιούνται στην επικράτεια των κρατών μελών από διακυβερνητικές οργανώσεις·

               δ)

               μαθητές, σπουδαστές, μεταπτυχιακοί φοιτητές και καθηγητές-συνοδοί που πραγματοποιούν πάσης φύσεως εκπαιδευτικά ή επιμορφωτικά ταξίδια, μεταξύ άλλων στο πλαίσιο προγραμμάτων ανταλλαγών καθώς και άλλων σχολικών δραστηριοτήτων·

               ε)

               άτομα με αναπηρία και οι συνοδοί τους, εάν είναι αναγκαίο·

               στ)

               άτομα που έχουν προσκομίσει έγγραφα τα οποία αποδεικνύουν την ανάγκη να ταξιδέψουν για ανθρωπιστικούς λόγους, συμπεριλαμβανομένων ατόμων που χρήζουν επείγουσας ιατρικής περίθαλψης και συνοδοί των ατόμων αυτών, ή άτομα που πρέπει να παρευρεθούν σε κηδεία στενού συγγενή τους ή να επισκεφθούν στενό συγγενή τους που πάσχει από σοβαρή ασθένεια·

               ζ)

               συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν έχοντας επαγγελματική ιδιότητα·

               η)

               συμμετέχοντες σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών·

               θ)

               συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις ή δήμους και κοινότητες·

               ι)

               δημοσιογράφοι·

               ια)

               τέκνα κάτω των 18 ετών και συντηρούμενα τέκνα κάτω των 21 ετών·

               ιβ)

               συνταξιούχοι·

               ιγ)

               οδηγοί που παρέχουν διεθνείς υπηρεσίες μεταφοράς εμπορευμάτων και επιβατών προς την επικράτεια των κρατών μελών με οχήματα καταχωρημένα στη Δημοκρατία της Μολδαβίας·

               ιδ)

               μέλη του προσωπικού τρένων, βαγονιών ψυγείων και αμαξοστοιχιών σε διεθνή τρένα που ταξιδεύουν προς τα κράτη μέλη·

               ιε)

               ελεύθεροι επαγγελματίες που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις που πραγματοποιούνται στην επικράτεια των κρατών μελών.

         3.   Κατά παρέκκλιση από την παράγραφο 1, η Βουλγαρία και η Ρουμανία που δεσμεύονται από το κεκτημένο του Σένγκεν αλλά οι οποίες δεν εκδίδουν ακόμα θεωρήσεις Σένγκεν, μπορούν να απαλλάξουν τους πολίτες της Δημοκρατίας της Μολδαβίας από τα τέλη διεκπεραίωση των εθνικών αιτήσεων θεώρησης βραχείας διαμονής, έως την ημερομηνία, που θα καθορισθεί με απόφαση του Συμβουλίου, κατά την οποία οι χώρες αυτές θα πρέπει να εφαρμόσουν πλήρως το κεκτημένο του Σένγκεν για την πολιτική θεωρήσεων.
   Άρθρο 7
   Διάρκεια των διαδικασιών διεκπεραίωσης των αιτήσεων θεώρησης
   1.   Οι διπλωματικές και προξενικές αρχές των κρατών μελών λαμβάνουν απόφαση όσον αφορά το αίτημα έκδοσης θεώρησης εντός δέκα ημερολογιακών ημερών από την ημερομηνία παραλαβής της αίτησης και των εγγράφων που απαιτούνται για την έκδοση της θεώρησης.
   2.   Η χρονική περίοδος λήψης της απόφασης σχετικά με αίτηση θεώρησης μπορεί να παραταθεί έως 30 ημερολογιακές ημέρες σε μεμονωμένες περιπτώσεις, κυρίως όταν χρειάζεται περαιτέρω ενδελεχής εξέταση της αίτησης.
   3.   Η χρονική περίοδος λήψης της απόφασης σχετικά με αίτηση θεώρησης μπορεί να μειωθεί σε δύο εργάσιμες ημέρες ή και λιγότερο σε επείγουσες περιπτώσεις.
   Άρθρο 8
   Αναχώρηση σε περίπτωση απώλειας ή κλοπής των εγγράφων
   Οι πολίτες της Ευρωπαϊκής Ένωσης και της Δημοκρατίας της Μολδαβίας οι οποίοι έχασαν τα έγγραφα ταυτότητάς τους ή από τους οποίους εκλάπησαν τα έγγραφα αυτά ενώ διέμεναν στην επικράτεια της Δημοκρατίας της Μολδαβίας ή των κρατών μελών, μπορούν να εξέλθουν από την εν λόγω επικράτεια με βάση έγκυρα έγγραφα ταυτότητας που τους επιτρέπουν να διέλθουν τα σύνορα, και τα οποία εκδίδονται από τις διπλωματικές ή προξενικές αρχές των κρατών μελών ή της Δημοκρατίας της Μολδαβίας χωρίς θεώρηση ή άλλη άδεια.
   Άρθρο 9
   Παράταση της θεώρησης σε εξαιρετικές περιστάσεις
   Για τους πολίτες της Δημοκρατίας της Μολδαβίας, οι οποίοι δεν έχουν τη δυνατότητα να εξέλθουν από την επικράτεια των κρατών μελών εντός του χρόνου που αναφέρεται στις θεωρήσεις τους λόγω ανωτέρας βίας, παρατείνεται η διάρκεια των θεωρήσεών τους δωρεάν σύμφωνα με τη νομοθεσία που εφαρμόζεται από το κράτος υποδοχής για το διάστημα που απαιτείται για την επιστροφή τους στο κράτος διαμονής τους.
   Άρθρο 10
   Διπλωματικά διαβατήρια
   1.   Οι πολίτες της Δημοκρατίας της Μολδαβίας που είναι κάτοχοι εγκύρων διπλωματικών διαβατηρίων μπορούν να εισέρχονται, να εξέρχονται και να διέρχονται από την επικράτεια των κρατών μελών χωρίς θεωρήσεις.
   2.   Οι πολίτες που αναφέρονται στην παράγραφο 1 μπορούν να διαμένουν στην επικράτεια των κρατών μελών για διάστημα που δεν υπερβαίνει τις 90 ημέρες ανά περίοδο 180 ημερών.
   Άρθρο 11
   Εδαφική ισχύς των θεωρήσεων
   Με την επιφύλαξη των εθνικών κανόνων και κανονιστικών διατάξεων που αφορούν την εθνική ασφάλεια των κρατών μελών και με την επιφύλαξη των κανόνων της ΕΕ για τις θεωρήσεις με περιορισμένη εδαφική ισχύ, οι πολίτες της Δημοκρατίας της Μολδαβίας δικαιούνται να ταξιδεύουν εντός της επικράτειας των κρατών μελών σε ισότιμη βάση με τους πολίτες της Ευρωπαϊκής Ένωσης.
   Άρθρο 12
   Μεικτή επιτροπή για τη διαχείριση της παρούσας συμφωνίας
   1.   Τα μέρη συγκροτούν μεικτή επιτροπή εμπειρογνωμόνων (εφεξής καλούμενη «επιτροπή»), η οποία απαρτίζεται από αντιπροσώπους της Ευρωπαϊκής Κοινότητας και της Δημοκρατίας της Μολδαβίας. Η Κοινότητα εκπροσωπείται από την Επιτροπή των Ευρωπαϊκών Κοινοτήτων, η οποία επικουρείται από εμπειρογνώμονες των κρατών μελών.
   2.   Η επιτροπή έχει ιδίως τα ακόλουθα καθήκοντα:

               α)

               να παρακολουθεί την εφαρμογή της παρούσας συμφωνίας·

               β)

               να προτείνει τροποποιήσεις ή προσθήκες στην παρούσα συμφωνία·

               γ)

               να διευθετεί τις διαφορές που προκύπτουν από την ερμηνεία ή την εφαρμογή των διατάξεων της παρούσας συμφωνίας.

         3.   Η επιτροπή συνέρχεται όταν κρίνεται αναγκαίο, κατόπιν αιτήσεως ενός από τα μέρη και τουλάχιστον μία φορά κάθε έτος.
   4.   Η επιτροπή θεσπίζει τον εσωτερικό κανονισμό της.
   Άρθρο 13
   Σχέση της παρούσας συμφωνίας με τις διμερείς συμφωνίες μεταξύ κρατών μελών και της Δημοκρατίας της Μολδαβίας
   Η παρούσα συμφωνία, από την έναρξη ισχύος της, υπερισχύει έναντι των διατάξεων οποιασδήποτε διμερούς ή πολυμερούς συμφωνίας ή ρύθμισης που έχει συναφθεί μεταξύ των μεμονωμένων κρατών μελών και της Δημοκρατίας της Μολδαβίας, στον βαθμό που οι διατάξεις αυτών των συμφωνιών ή ρυθμίσεων καλύπτουν ζητήματα που διέπονται από την παρούσα συμφωνία.
   Άρθρο 14
   Ρήτρα αμοιβαιότητας
   Εάν η Δημοκρατία της Μολδαβίας θεσπίσει εκ νέου την υποχρέωση θεώρησης για τους πολίτες της Ευρωπαϊκής Ένωσης ή για ορισμένες κατηγορίες πολιτών της, θα ισχύουν αυτομάτως για τους αφορώμενους πολίτες της Ευρωπαϊκής Ένωσης, βάσει της αρχής της αμοιβαιότητας, οι ίδιες διευκολύνσεις που παρέχονται βάσει της παρούσας συμφωνίας στους πολίτες της Δημοκρατίας της Μολδαβίας.
   Άρθρο 15
   Τελικές ρήτρες
   1.   Η παρούσα συμφωνία κυρώνεται ή εγκρίνεται από τα μέρη σύμφωνα με τις αντίστοιχες διαδικασίες τους και τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των προαναφερθεισών διαδικασιών.
   2.   Κατά παρέκκλιση της παραγράφου 1, η παρούσα συμφωνία τίθεται σε ισχύ κατά την ημερομηνία έναρξης ισχύος της συμφωνίας επανεισδοχής προσώπων μεταξύ της Ευρωπαϊκής Κοινότητας και της Δημοκρατίας της Μολδαβίας, εάν αυτή η ημερομηνία έπεται της ημερομηνίας που προβλέπεται στην παράγραφο 1.
   3.   Η παρούσα συμφωνία συνάπτεται για απεριόριστο χρονικό διάστημα, εκτός εάν καταγγελθεί σύμφωνα με την παράγραφο 6.
   4.   Η παρούσα συμφωνία μπορεί να τροποποιηθεί με γραπτή συμφωνία των μερών. Οι τροποποιήσεις τίθενται σε ισχύ αφού τα μέρη θα έχουν κοινοποιήσει εκατέρωθεν την ολοκλήρωση των κατ’ ιδίαν εσωτερικών διαδικασιών τους που είναι αναγκαίες για τον σκοπό αυτό.
   5.   Κάθε μέρος μπορεί να αναστείλει εν όλω ή εν μέρει την παρούσα συμφωνία για λόγους δημόσιας τάξης, προστασίας της εθνικής ασφάλειας ή προστασίας της δημόσιας υγείας. Η απόφαση για την αναστολή κοινοποιείται στο άλλο μέρος το αργότερο 48 ώρες πριν από τη θέση της σε ισχύ. Το μέρος που ανέστειλε την εφαρμογή της παρούσας συμφωνίας ενημερώνει αμέσως το άλλο μέρος μόλις οι λόγοι της αναστολής δεν ισχύουν πλέον.
   6.   Κάθε μέρος μπορεί να καταγγείλει την παρούσα συμφωνία απευθύνοντας γραπτή ειδοποίηση στο άλλο μέρος. Η παρούσα συμφωνία παύει να ισχύει 90 ημέρες μετά την ημερομηνία της εν λόγω κοινοποίησης.

      Έγινε στις Βρυξέλλες, στις δέκα Οκτωβρίου δύο χιλιάδες επτά, σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και μολδαβική γλώσσα και όλα τα κείμενα είναι εξίσου αυθεντικά.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   ΠΑΡΑΡΤΗΜΑ
   ΠΡΩΤΟΚΟΛΛΟ ΤΗΣ ΣΥΜΦΩΝΙΑΣ ΓΙΑ ΤΑ ΚΡΑΤΗ ΜΕΛΗ ΠΟΥ ΔΕΝ ΕΦΑΡΜΟΖΟΥΝ ΠΛΗΡΩΣ ΤΟ ΚΕΚΤΗΜΕΝΟ ΣΕΝΓΚΕΝ
   Τα κράτη μέλη τα οποία δεσμεύονται από το κεκτημένο του Σένγκεν, αλλά δεν εκδίδουν ακόμη θεωρήσεις Σένγκεν, εν αναμονή της σχετικής απόφασης του Συμβουλίου για τον σκοπό αυτό, εκδίδουν εθνικές θεωρήσεις η ισχύς των οποίων περιορίζεται στην επικράτειά τους.
   Αυτά τα κράτη μέλη μπορούν να αναγνωρίζουν μονομερώς τις θεωρήσεις Σένγκεν και τις άδειες παραμονής για τη διέλευση μέσω του εδάφους τους, σύμφωνα με την απόφαση αριθ. 895/2006/ΕΚ του Ευρωπαϊκού Κοινοβουλίου και του Συμβουλίου της 14ης Ιουνίου 2006.
   Εφόσον η απόφαση αριθ. 895/2006/ΕΚ της 14ης Ιουνίου 2006 δεν εφαρμόζεται στη Ρουμανία και τη Βουλγαρία, θα προταθούν ανάλογες διατάξεις από την Ευρωπαϊκή Επιτροπή για να μπορέσουν οι χώρες αυτές να αναγνωρίσουν μονομερώς τις θεωρήσεις Σένγκεν και τις άδειες παραμονής και άλλα παρόμοια έγγραφα που εκδόθηκαν από άλλα κράτη μέλη, τα οποία δεν έχουν ακόμα πλήρως ενταχθεί στον χώρο Σένγκεν για το σκοπό της διέλευσης μέσω της επικράτειάς τους.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗ ΔΑΝΙΑ
   Τα μέρη λαμβάνουν υπό σημείωση ότι η παρούσα συμφωνία δεν εφαρμόζεται στις διαδικασίες για την έκδοση θεωρήσεων από τις διπλωματικές και προξενικές αρχές του Βασιλείου της Δανίας.
   Υπό τις συνθήκες αυτές, είναι επιθυμητή η σύναψη, αμελλητί, διμερούς συμφωνίας μεταξύ των αρχών της Δανίας και της Δημοκρατίας της Μολδαβίας, για την απλούστευση της έκδοσης θεωρήσεων βραχείας διαμονής με παρόμοιους όρους με αυτούς της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΟ ΗΝΩΜΕΝΟ ΒΑΣΙΛΕΙΟ ΚΑΙ ΤΗΝ ΙΡΛΑΝΔΙΑ
   Τα μέρη λαμβάνουν υπό σημείωση ότι η παρούσα συμφωνία δεν εφαρμόζεται στην επικράτεια του Ηνωμένου Βασιλείου και της Ιρλανδίας.
   Υπό τις συνθήκες αυτές, είναι επιθυμητή η σύναψη διμερών συμφωνιών μεταξύ των αρχών του Ηνωμένου Βασιλείου, της Ιρλανδίας και της Δημοκρατίας της Μολδαβίας για την απλούστευση της έκδοσης θεωρήσεων.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΙΣΛΑΝΔΙΑ ΚΑΙ ΤΗ ΝΟΡΒΗΓΙΑ
   Τα μέρη λαμβάνουν υπό σημείωση τις στενές σχέσεις μεταξύ της Ευρωπαϊκής Κοινότητας και της Νορβηγίας και της Ισλανδίας, ιδίως βάσει της συμφωνίας της 18ης Μαΐου 1999 σχετικά με τη σύνδεση των χωρών αυτών με την υλοποίηση, την εφαρμογή και την ανάπτυξη του κεκτημένου Σένγκεν.
   Υπό τις συνθήκες αυτές, είναι επιθυμητή η σύναψη, αμελλητί, διμερών συμφωνιών μεταξύ των αρχών της Νορβηγίας, της Ισλανδίας, και της Δημοκρατίας της Μολδαβίας, για την απλούστευση της έκδοσης θεωρήσεων βραχείας διαμονής, με παρόμοιους όρους με αυτούς της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΕΛΒΕΤΙΚΗ ΣΥΝΟΜΟΣΠΟΝΔΙΑ ΚΑΙ ΤΟ ΛΙΧΤΕΝΣΤΑΪΝ
   Εάν η συμφωνία μεταξύ της ΕΕ, της ΕΚ και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν και τα πρωτόκολλα της συμφωνίας αυτής που αφορούν το Λιχτενστάιν έχουν αρχίσει να ισχύουν όταν θα έχουν ολοκληρωθεί οι διαπραγματεύσεις με τη Δημοκρατία της Μολδαβίας, θα πρέπει επίσης να πραγματοποιηθεί μια ανάλογη δήλωση ως προς την Ελβετία και το Λιχτενστάιν.
   ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΗΝ ΠΡΟΣΒΑΣΗ ΤΩΝ ΑΙΤΟΥΝΤΩΝ ΘΕΩΡΗΣΗ ΚΑΙ ΓΙΑ ΤΗΝ ΕΝΑΡΜΟΝΙΣΗ ΤΩΝ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΙΣ ΔΙΑΔΙΚΑΣΙΕΣ ΕΚΔΟΣΗΣ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ ΚΑΙ ΤΑ ΕΓΓΡΑΦΑ ΠΟΥ ΠΡΕΠΕΙ ΝΑ ΥΠΟΒΑΛΛΟΝΤΑΙ ΚΑΤΑ ΤΗΝ ΑΙΤΗΣΗ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ
   Αναγνωρίζοντας τη σημασία της διαφάνειας για τους αιτούντες θεώρηση, η Ευρωπαϊκή Κοινότητα υπενθυμίζει ότι η νομοθετική πρόταση για την αναδιατύπωση της κοινής προξενικής εγκυκλίου για τις θεωρήσεις προς τις διπλωματικές και έμμισθες προξενικές αρχές, η οποία ρυθμίζει τις προϋποθέσεις πρόσβασης των αιτούντων θεώρηση στις διπλωματικές και προξενικές αρχές των κρατών μελών εκδόθηκε από την Ευρωπαϊκή Επιτροπή στις 19 Ιουλίου 2006 και, επί του παρόντος, συζητείται στους κόλπους του Ευρωπαϊκού Κοινοβουλίου και του Συμβουλίου.
   Όσον αφορά τις πληροφορίες που παρέχουν οι αιτούντες θεώρηση, η Ευρωπαϊκή Κοινότητα θεωρεί ότι θα πρέπει να ληφθούν κατάλληλα μέτρα, σε γενικές γραμμές, προκειμένου να συνταχθούν βασικές πληροφορίες για τους αιτούντες όσον αφορά τις διαδικασίες και τις προϋποθέσεις για την υποβολή αιτήσεων θεώρησης και την ισχύ αυτών των θεωρήσεων.
   Η Ευρωπαϊκή Κοινότητα θα καταρτίσει κατάλογο ελάχιστων προϋποθέσεων για να διασφαλισθεί ότι οι βασικές πληροφορίες που δίδονται στους αιτούντες από τη Δημοκρατία της Μολδαβίας είναι συνεκτικές και ομοιόμορφες, και ότι τα απαιτούμενα προς υποβολή δικαιολογητικά είναι καταρχήν τα ίδια.
   Οι προαναφερθείσες πληροφορίες πρέπει να κυκλοφορούν ευρέως (στον ενημερωτικό πίνακα των προξενείων, σε φυλλάδια, σε δικτυακούς τόπους κ.λπ.).
   Οι διπλωματικές και προξενικές αρχές των κρατών μελών παρέχουν πληροφορίες σχετικά με τις υπάρχουσες δυνατότητες βάσει του κεκτημένου του Σένγκεν για την απλούστευση της έκδοσης θεωρήσεων βραχείας διαμονής, κατά περίπτωση, και, ιδίως, από τους καλόπιστους αιτούντες.
   ΔΗΛΩΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΓΙΑ ΤΗΝ ΑΝΤΙΠΡΟΣΩΠΕΥΣΗ ΚΑΙ ΤΟ ΚΟΙΝΟ ΚΕΝΤΡΟ ΑΙΤΗΣΕΩΝ ΣΤΟ ΚΙΣΙΝΑΟΥ
   Η Ευρωπαϊκή Επιτροπή, αναγνωρίζοντας τις δυσκολίες που αντιμετωπίζουν οι πολίτες της Μολδαβίας όταν υποβάλλουν αίτηση για θεωρήσεις Σένγκεν λόγω της περιορισμένης προξενικής παρουσίας των κρατών μελών Σένγκεν, ενθαρρύνει τα κράτη μέλη — και ειδικότερα όσα εκδίδουν θεωρήσεις Σένγκεν — να βελτιώσουν την παρουσία τους στη Δημοκρατία της Μολδαβίας, χρησιμοποιώντας πλήρως τις υφιστάμενες δυνατότητες: δημιουργία δικής τους αντιπροσωπείας, αντιπροσώπευσή τους από άλλο κράτος μέλος ή πλήρης χρήση των διαφόρων επιλογών που παρέχονται μέσω του Κοινού Κέντρου Αιτήσεων στο Κισινάου.
   ΔΗΛΩΣΕΙΣ ΓΙΑ ΤΗΝ ΤΟΠΙΚΗ ΔΙΑΣΥΝΟΡΙΑΚΗ ΚΥΚΛΟΦΟΡΙΑ
   ΠΟΛΙΤΙΚΗ ΔΗΛΩΣΗ ΤΗΣ ΡΟΥΜΑΝΙΑΣ ΓΙΑ ΤΗΝ ΤΟΠΙΚΗ ΔΙΑΣΥΝΟΡΙΑΚΗ ΚΥΚΛΟΦΟΡΙΑ
   Η Ρουμανία δηλώνει την πρόθεσή της να αρχίσει διαπραγματεύσεις για διμερή συμφωνία με τη Δημοκρατία της Μολδαβίας με σκοπό την εφαρμογή του καθεστώτος τοπικής διασυνοριακής κυκλοφορίας που θεσπίσθηκε από τον κανονισμό (ΕΚ) αριθ. 1931/2006, της 20ής Δεκεμβρίου 2006, περί κανόνων σχετικά με την τοπική διασυνοριακή κυκλοφορία στα εξωτερικά χερσαία σύνορα των κρατών μελών και τροποποίησης των διατάξεων της σύμβασης Σένγκεν.
   ΠΟΛΙΤΙΚΗ ΔΗΛΩΣΗ ΤΗΣ ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ ΓΙΑ ΤΗΝ ΤΟΠΙΚΗ ΔΙΑΣΥΝΟΡΙΑΚΗ ΚΥΚΛΟΦΟΡΙΑ
   Η Δημοκρατία της Μολδαβίας δηλώνει την πρόθεσή της να αρχίσει διαπραγματεύσεις για διμερή συμφωνία με τη Ρουμανία με σκοπό την εφαρμογή αυτού του καθεστώτος τοπικής διασυνοριακής κυκλοφορίας.


title: Απόφαση της Επιτροπής, της 28ης Νοεμβρίου 2011 , σχετικά με τη σύσταση της ευρωπαϊκής πολυμερούς πλατφόρμας φορέων για την τυποποίηση των ΤΠΕ

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               C 349/4

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Νοεμβρίου 2011
   σχετικά με τη σύσταση της ευρωπαϊκής πολυμερούς πλατφόρμας φορέων για την τυποποίηση των ΤΠΕ
   2011/C 349/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Η στρατηγική «Ευρώπη 2020», όπως περιγράφεται στην ανακοίνωση της Επιτροπής με τίτλο Ευρώπη 2020: Στρατηγική για έξυπνη, διατηρήσιμη και χωρίς αποκλεισμούς ανάπτυξη
                   (1), παρουσιάζει το όραμα μιας κοινωνικής οικονομίας της αγοράς για την Ευρώπη του 21ου αιώνα που θα απολαμβάνει τα πλήρη οικονομικά και κοινωνικά οφέλη της ψηφιακής κοινωνίας. Τονίζει τη σημασία που έχει η ενίσχυση της ανάπτυξης της ευρωπαϊκής οικονομίας με παράλληλη επίτευξη υψηλής παραγωγικότητας της εργασίας, οικονομίας χαμηλών εκπομπών άνθρακα και κοινωνικής συνοχής.

               (2)

               Μια από τις εμβληματικές πρωτοβουλίες της στρατηγικής «Ευρώπη 2020», που περιγράφεται στην ανακοίνωση της Επιτροπής με τίτλο Ψηφιακό θεματολόγιο για την Ευρώπη
                   (2), δίνει πρωταγωνιστικό ρόλο στη βελτίωση της θέσπισης προτύπων στον τομέα των τεχνολογιών πληροφοριών και επικοινωνιών (ΤΠΕ) για την εξασφάλιση της διαλειτουργικότητας μεταξύ των εφαρμογών, υπηρεσιών και προϊόντων ΤΠΕ με στόχο τη μείωση του κατακερματισμού της ψηφιακής ενιαίας αγοράς, και ταυτόχρονα την προώθηση της καινοτομίας και του ανταγωνισμού.

               (3)

               Μια άλλη εμβληματική πρωτοβουλία της στρατηγικής «Ευρώπη 2020», που περιγράφεται στην ανακοίνωση της Επιτροπής με τίτλο Ολοκληρωμένη βιομηχανική πολιτική για την εποχή της παγκοσμιοποίησης — Η ανταγωνιστικότητα και η βιωσιμότητα τίθενται στο επίκεντρο
                   (3), καλεί την Ευρώπη να αναπτύξει ένα σύστημα προτύπων που να ανταποκρίνεται στις προσδοκίες τόσο των παραγόντων της αγοράς όσο και των ευρωπαϊκών δημόσιων αρχών, ενώ παράλληλα θα προωθεί την ευρωπαϊκή επιρροή πέρα από την ενιαία αγορά, στην παγκοσμιοποιημένη οικονομία.

               (4)

               Η ανακοίνωση της Επιτροπής με τίτλο Ένα στρατηγικό όραμα για τα ευρωπαϊκά πρότυπα: Προχωρώντας προς τα εμπρός για την ενίσχυση και την επιτάχυνση της βιώσιμης ανάπτυξης της ευρωπαϊκής οικονομίας έως το 2020
                   (4), αναφέρει ότι το 2011 η Επιτροπή θα δημιουργήσει και θα διευθύνει μια ειδική, πολυμερή πλατφόρμα φορέων που θα συμβουλεύει την Επιτροπή για θέματα που αφορούν την εφαρμογή της πολιτικής για την τυποποίηση στον τομέα των ΤΠΕ, συμπεριλαμβανομένου και του προγράμματος εργασίας για την τυποποίηση των ΤΠΕ, τον καθορισμό προτεραιοτήτων που θα στηρίζουν τη νομοθεσία και τις πολιτικές και την αποτίμηση των προδιαγραφών που αναπτύχθηκαν από παγκόσμιους οργανισμούς ανάπτυξης προτύπων ΤΠΕ.

               (5)

               Επομένως, είναι αναγκαίο να συσταθεί μια πολυμερής πλατφόρμα φορέων στον τομέα της τυποποίησης των ΤΠΕ και να καθοριστούν τα καθήκοντα και η διάρθρωσή της.

               (6)

               Η πολυμερής πλατφόρμα φορέων θα πρέπει να αποτελείται από εκπροσώπους των εθνικών αρχών των κρατών μελών και των χωρών ΕΖΕΣ, ενδιαφερόμενων οργανώσεων που εκπροσωπούν τη βιομηχανία, μικρών και μεσαίων επιχειρήσεων, καταναλωτών και άλλων ενδιαφερόμενων κοινωνικών φορέων, καθώς και ευρωπαϊκών και διεθνών οργανισμών τυποποίησης και άλλων μη κερδοσκοπικών οργανώσεων οι οποίες είναι επαγγελματικές ενώσεις, βιομηχανικοί ή εμπορικοί σύνδεσμοι ή άλλες οργανώσεις που δραστηριοποιούνται στην Ευρώπη και στα πλαίσια της ειδικότητάς τους αναπτύσσουν πρότυπα στον τομέα των ΤΠΕ.

               (7)

               Θα πρέπει να θεσπιστούν κανόνες για τη δημοσιοποίηση πληροφοριών από τα μέλη της πλατφόρμας, με την επιφύλαξη των κανόνων της Επιτροπής σχετικά με την ασφάλεια, όπως αυτοί ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής.

               (8)

               Τα προσωπικά δεδομένα θα πρέπει να υφίστανται επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών,

         ΑΠΟΦΑΣΙΖΕΙ:
   Άρθρο 1
   Αντικείμενο
   Με την παρούσα απόφαση συστήνεται η ευρωπαϊκή πολυμερής πλατφόρμα φορέων για την τυποποίηση των ΤΠΕ, εφεξής αναφερόμενη ως «η πλατφόρμα».
   Άρθρο 2
   Καθήκοντα
   Τα καθήκοντα της πλατφόρμας είναι:

               α)

               η παροχή συμβουλών προς την Επιτροπή για όλα τα θέματα που σχετίζονται με την ευρωπαϊκή πολιτική τυποποίησης των ΤΠΕ και την αποτελεσματική εφαρμογή της·

               β)

               η παροχή συμβουλών προς την Επιτροπή σχετικά με το πρόγραμμα εργασίας στον τομέα της τυποποίησης των ΤΠΕ και τις προτεραιότητές του·

               γ)

               ο προσδιορισμός πιθανών μελλοντικών αναγκών στον τομέα της τυποποίησης των ΤΠΕ για τη στήριξη της ευρωπαϊκής νομοθεσίας, των ευρωπαϊκών πολιτικών και των δημόσιων συμβάσεων·

               δ)

               η παροχή συμβουλών προς την Επιτροπή σχετικά με πιθανά καθήκοντα τυποποίησης των ΤΠΕ που μπορεί να ανατεθούν σε ευρωπαϊκούς οργανισμούς τυποποίησης και δραστηριότητες που μπορεί να διενεργούνται από άλλους φορείς, σε συνεργασία με ευρωπαϊκούς οργανισμούς τυποποίησης·

               ε)

               η παροχή συμβουλών προς την Επιτροπή σχετικά με την πρόοδο της τυποποίησης των ΤΠΕ και των συναφών δραστηριοτήτων που υποστηρίζουν τη νομοθεσία και τις πολιτικές στον συγκεκριμένο τομέα·

               στ)

               η παροχή συμβουλών προς την Επιτροπή σχετικά με τις τεχνικές προδιαγραφές στον τομέα των ΤΠΕ που δεν είναι εθνικά, ευρωπαϊκά ή διεθνή πρότυπα όσον αφορά τις απαιτήσεις που καθορίζονται στο παράρτημα II του προτεινόμενου κανονισμού για την ευρωπαϊκή τυποποίηση (5)·

               ζ)

               η παροχή συμβουλών προς την Επιτροπή σχετικά με τη συνεργασία μεταξύ των οργανισμών ανάπτυξης προτύπων και των ευρωπαϊκών οργανισμών τυποποίησης για τη βελτίωση του επιπέδου ενσωμάτωσης του έργου τους στην ευρωπαϊκή τυποποίηση των ΤΠΕ και η διασφάλιση της διαθεσιμότητας προτύπων των ΤΠΕ για την υποστήριξη της διαλειτουργικότητας·

               η)

               η συγκέντρωση πληροφοριών σχετικά με τα προγράμματα εργασίας των οργανισμών ανάπτυξης προτύπων των ΤΠΕ, ώστε να διασφαλιστεί ο συντονισμός και να αποφευχθεί η άσκοπη αλληλοεπικάλυψη ή η αποσπασματικότητα των προσπαθειών.

         Άρθρο 3
   Διαβούλευση
   Η Επιτροπή μπορεί να συμβουλεύεται την πλατφόρμα για όλα τα θέματα που αφορούν:

               α)

               άλλες πρωτοβουλίες που μπορούν να ληφθούν σε επίπεδο Ένωσης για την αντιμετώπιση των εμποδίων στη διαλειτουργικότητα των ΤΠΕ·

               β)

               εθνικές, ευρωπαϊκές και διεθνείς πρωτοβουλίες σχετικά με την τυποποίηση, για την υποστήριξη της διαλειτουργικότητας των ΤΠΕ.

         Άρθρο 4
   Σύνθεση — Διορισμός
   1.   Η πλατφόρμα αποτελείται από 67 μέλη κατ’ ανώτατο όριο.
   2.   Μέλη της αποτελούν οι εθνικές αρχές των κρατών μελών και των χωρών ΕΖΕΣ και οργανώσεις που εκπροσωπούν ενδιαφερόμενους φορείς για την τυποποίηση των ΤΠΕ, οι οποίες θα διορίζονται από την Επιτροπή ως εξής:

               α)

               έως και 18 οργανώσεις που εκπροσωπούν τη βιομηχανία, τις μικρές και μεσαίες επιχειρήσεις και τους κοινωνικούς συντελεστές,

               β)

               έως και 14 ευρωπαϊκοί και διεθνείς οργανισμοί τυποποίησης και άλλες μη κερδοσκοπικές οργανώσεις οι οποίες είναι επαγγελματικές ενώσεις, βιομηχανικοί ή εμπορικοί σύνδεσμοι ή άλλες οργανώσεις που δραστηριοποιούνται στην Ευρώπη και, στο πλαίσιο της ειδικότητάς τους, αναπτύσσουν πρότυπα στον τομέα των ΤΠΕ.

         3.   Τα μέλη που αναφέρονται στα στοιχεία α) και β) της παραγράφου 2 διορίζονται από τους Γενικούς Διευθυντές της Γενικής Διεύθυνσης Επιχειρήσεων και Βιομηχανίας και της Γενικής Διεύθυνσης Κοινωνίας της Πληροφορίας και Μέσων Ενημέρωσης εξ ονόματος της Επιτροπής από σχετικούς ενδιαφερόμενους οργανισμούς με στόχο την εξασφάλιση μιας ισορροπημένης εκπροσώπησης, λαμβάνοντας υπόψη τα προβλεπόμενα καθήκοντα και την εξειδίκευση.
   4.   Οι εθνικές αρχές και οι διορισμένες από την Επιτροπή οργανώσεις διορίζουν τον εκπρόσωπό τους, καθώς και έναν αναπληρωτή εκπρόσωπο, για τη συμμετοχή στις δραστηριότητες της πλατφόρμας.
   5.   Τα μέλη της πλατφόρμας διορίζονται για περίοδο 3 ετών. Τα μέλη ασκούν τα καθήκοντά τους έως την αντικατάστασή τους ή τη λήξη της θητείας τους. Η θητεία τους μπορεί να ανανεωθεί.
   6.   Μέλη που δεν είναι πλέον σε θέση να συμβάλλουν αποτελεσματικά στις εργασίες της πλατφόρμας, που παραιτούνται ή που δεν πληρούν τους όρους που καθορίζονται στο άρθρο 339 της Συνθήκης, μπορούν να αντικατασταθούν για το υπόλοιπο της θητείας τους.
   7.   Τα ονόματα των μελών που αναφέρονται στα στοιχεία α) και β) της παραγράφου 2 δημοσιεύονται στο μητρώο ομάδων εμπειρογνωμόνων και άλλων παρεμφερών οντοτήτων της Επιτροπής («το μητρώο»).
   8.   Τα δεδομένα προσωπικού χαρακτήρα συλλέγονται, υφίστανται επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Εργασίες
   1.   Η πλατφόρμα προεδρεύεται από τις υπηρεσίες της ΓΔ Επιχειρήσεων και Βιομηχανίας και της ΓΔ Κοινωνίας της Πληροφορίας και Μέσων Επικοινωνίας.
   2.   Σε συμφωνία με τον εκπρόσωπο της Επιτροπής, η πλατφόρμα μπορεί να συστήσει υποομάδες για την εξέταση ειδικών ζητημάτων βάσει των όρων εντολής που καθορίζονται από την πλατφόρμα. Οι εν λόγω υποομάδες θα διαλύονται μόλις εκπληρωθεί η εντολή τους.
   3.   Ο εκπρόσωπος της Επιτροπής μπορεί να καλεί εμπειρογνώμονες με ειδικές γνώσεις σε κάποιο θέμα της ημερήσιας διάταξης να συμμετάσχουν στις εργασίες της πλατφόρμας σε ad hoc βάση. Επιπλέον, ο εκπρόσωπος της Επιτροπής μπορεί να παραχωρεί καθεστώς παρατηρητή σε άτομα και οργανισμούς, όπως ορίζεται στον κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων και τις υποψήφιες χώρες.
   4.   Τα μέλη της πλατφόρμας και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις του επαγγελματικού απορρήτου που προβλέπονται από τις Συνθήκες και τους κανόνες εφαρμογής τους, καθώς και με τους κανόνες της Επιτροπής για την ασφάλεια όσον αφορά την προστασία διαβαθμισμένων πληροφοριών της ΕΕ, που ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ. Σε περίπτωση μη εκπλήρωσης των υποχρεώσεων αυτών, η Επιτροπή μπορεί να λαμβάνει όλα τα κατάλληλα μέτρα.
   5.   Οι συνεδριάσεις της πλατφόρμας και κάθε υποομάδας θα πραγματοποιούνται σε εγκαταστάσεις της Επιτροπής. Η Επιτροπή θα παρέχει γραμματειακές υπηρεσίες. Στις συνεδριάσεις της πλατφόρμας και των υποομάδων της δύνανται να παρίστανται υπάλληλοι της Επιτροπής για τους οποίους οι σχετικές εργασίες παρουσιάζουν ενδιαφέρον.
   6.   Η πλατφόρμα θεσπίζει εσωτερικό κανονισμό, ο οποίος θα περιλαμβάνει μεταξύ άλλων κανόνες σχετικά με τη σύγκρουση συμφερόντων, με βάση τους πρότυπους διαδικαστικούς κανόνες για τις ομάδες εμπειρογνωμόνων που έχουν εγκριθεί από την Επιτροπή.
   7.   Η Επιτροπή δημοσιεύει τις σχετικές πληροφορίες για τις δραστηριότητες που πραγματοποιούνται από την πλατφόρμα είτε συμπεριλαμβάνοντάς τες στο μητρώο είτε μέσω της ανάρτησης συνδέσμου του μητρώου σε ειδικό δικτυακό τόπο.
   8.   Το Κοινό Κέντρο Ερευνών μπορεί να παρέχει επιστημονικές συμβουλές και υπηρεσίες στον τομέα που εξειδικεύεται.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της πλατφόρμας δεν αμείβονται για τις υπηρεσίες που παρέχουν.
   2.   Τα έξοδα ταξιδιού και διαμονής των συμμετεχόντων σε δραστηριότητες της πλατφόρμας επιστρέφονται από την Επιτροπή σύμφωνα με τις διατάξεις που ισχύουν στην Επιτροπή.
   3.   Τα έξοδα αυτά επιστρέφονται εντός των ορίων των διαθέσιμων πιστώσεων που χορηγούνται στο πλαίσιο της ετήσιας διαδικασίας κατανομής πόρων.
   Άρθρο 7
   Εφαρμογή
   Η παρούσα απόφαση εφαρμόζεται από την 1η Ιανουαρίου 2012.

      Βρυξέλλες, 28 Νοεμβρίου 2011.

            Για την Επιτροπή

         Antonio TAJANI

            Αντιπρόεδρος

      (1)  COM(2010) 2020 τελικό της 3.3.2010.

      (2)  COM(2010) 245 τελικό της 19.5.2010.

      (3)  COM(2010) 614 τελικό της 28.10.2010.

      (4)  COM(2011) 311 τελικό της 1.6.2011.

      (5)  COM(2011) 315 τελικό της 1.6.2011.


Σημαντική ανακοίνωση νομικού περιεχομένου

|

31999D0027(01)

Απόφαση σχετικά με τον αριθμό και την αριθμητική σύνθεση των διακοινοβουλευτικών αντιπροσωπειών και των αντιπροσωπειών στις μεικτές κοινοβουλευτικές επιτροπές

Επίσημη Εφημερίδα αριθ. 301 της 18/10/1999 σ. 0019 - 0020

		Απόφαση σχετικά με τον αριθμό και την αριθμητική σύνθεση των διακοινοβουλευτικών αντιπροσωπειών και των αντιπροσωπειών στις μεικτές κοινοβουλευτικές επιτροπέςΤο Ευρωπαϊκό Κοινοβούλιο,έχοντας υπόψη το άρθρο 168 του Κανονισμού του,έχοντας υπόψη τους στόχους της Συνθήκης για την Ευρωπαϊκή Ένωση στον τομέα της κοινής εξωτερικής πολιτικής και πολιτικής ασφάλειας,έχοντας υπόψη τις συμφωνίες σύνδεσης και συνεργασίας, καθώς και τις άλλες συμφωνίες που έχει συνάψει η Ένωση με τρίτες χώρες,επιδιώκοντας να συμβάλει, μέσω ενός διαρκούς διακοινοβουλευτικού διαλόγου, στην ενίσχυση της κοινοβουλευτικής δημοκρατίας,1. ορίζει ως ακολούθως τον αριθμό των αντιπροσωπειών, τον χωρισμό τους σε περιφερειακές ομάδες και την αριθμητική τους σύνθεση:α) ΕυρώπηΑντιπροσωπεία στη μεικτή κοινοβουλευτική επιτροπή Ευρωπαϊκός Οικονομικός Χώρος (ΕΟΧ) | (12 μέλη) |Αντιπροσωπεία για τις σχέσεις με την Ελβετία, Ισλανδία και Νορβηγία | (15 μέλη) |β) Κεντρική και Ανατολική Ευρώπη/Κράτη της ΒαλτικήςΑντιπροσωπείες στις μεικτές κοινοβουλευτικές επιτροπές— ΕΕ-Πολωνία | (12 μέλη) |— ΕΕ-Ουγγαρία | (12 μέλη) |— ΕΕ-Τσεχική Δημοκρατία | (12 μέλη) |— ΕΕ-Σλοβακική Δημοκρατία | (12 μέλη) |— ΕΕ-Ρουμανία | (12 μέλη) |— ΕΕ-Βουλγαρία | (12 μέλη) |— ΕΕ-Λιθουανία | (12 μέλη) |— ΕΕ-Εσθονία | (12 μέλη) |— ΕΕ-Λεττονία | (12 μέλη) |— ΕΕ-Σλοβενία | (12 μέλη) |Αντιπροσωπεία για τις σχέσεις με τη Νοτιανατολική Ευρώπη | (28 μέλη) |γ) Νέα ανεξάρτητα κράτη και ΜογγολίαΑντιπροσωπείες στις επιτροπές κοινοβουλευτικής συνεργασίας και αντιπροσωπείες για τις σχέσεις με— τη Ρωσία | (25 μέλη) |— την Ουκρανία, τη Λευκορωσία και τη Μολδαβία | (18 μέλη) |— τις Υπερκαυκασικές Δημοκρατίες: Αρμενία, Αζερμπαϊτζάν, Γεωργία | (16 μέλη) |— το Καζακστάν, την Κιργισία, το Ουζμπεκιστάν, το Τατζικιστάν, το Τουρκμενιστάν και τη Μογγολία | (17 μέλη) |δ) ΜεσόγειοςΑντιπροσωπείες στις μεικτές κοινοβουλευτικές επιτροπές— ΕΕ-Τουρκία | (12 μέλη) |— ΕΕ-Κύπρος | (12 μέλη) |— ΕΕ-Μάλτα | (12 μέλη) |Αντιπροσωπείες για τις σχέσεις με— τις χώρες του Μαγκρέμπ και την Ένωση του Αραβικού Μαγκρέμπ | (23 μέλη) |— τις χώρες του Μασρέκ και τα Κράτη του Κόλπου | (19 μέλη) |— το Ισραήλ | (17 μέλη) |— το Παλαιστινιακό Νομοθετικό Συμβούλιο | (17 μέλη) |ε) Αμερικανική ήπειροςΑντιπροσωπείες για τις σχέσεις με— τις Ηνωμένες Πολιτείες της Αμερικής | (25 μέλη) |— τον Καναδά | (16 μέλη) |— τις χώρες της Κεντρικής Αμερικής και το Μεξικό | (23 μέλη) |— τις χώρςε της Νοτίου Αμερικής και το MERCOSUR | (23 μέλη) |στ) Ασία/ΕιρηνικόςΑντιπροσωπείες για τις σχέσεις με την— την Ιαπωνία | (21 μέλη) |— τη Λαϊκή Δημοκρατία της Κίνας | (19 μέλη) |— τις χώρες της Νότιας Ασίας και την Ένωση για την Περιφερειακή Συνεργασία της Νότιας Ασίας (SAARC) | (18 μέλη) |— τις χώρες του ASEAN, της Νοτιοανατολικής Ασίας και την Κορέα | (22 μέλη) |— την Αυστραλία και τη Νέα Ζηλανδία | (16 μέλη) |ζ) Νότιος ΑφρικήΑντιπροσωπεία για τις σχέσεις με τη Νότιο Αφρική | (17 μέλη) |2. αποφασίζει όπως τα προεδρεία των αντιπροσωπειών που ανήκουν στην ίδια περιφερειακή ομάδα συνέρχονται από κοινού ως όργανα συντονισμού, προκειμένου τα πολιτικά θέματα και προβλήματα που τίθενται στο σύνολο μιας περιοχής να αντιμετωπίζονται κατά τρόπο διεθνικό και συνεκτικό, και όπως για τα ζητήματα αμοιβαίου ενδιαφέροντος το προεδρείο της αντιπροσωπείας για τις σχέσεις με τη Νότιο Αφρική συνέρχεται από κοινού με το Προεδρείο της Αντιπροσωπείας στη Συνέλευση Ίσης Εκπροσώπησης ΑΚΕ-ΕΕ·3. εξουσιοδοτεί, συναρτήσει των στόχων που αναφέρονται στη Διακήρυξη της Βαρκελώνης και στο πρόγραμμα εργασίας που εγκρίθηκαν κατά την Ευρωμεσογειακή Διάσκεψη της 27ης και 28ης Νοεμβρίου 1995, τη Διάσκεψη των Προέδρων να αποφασίσει τα μέλη των μεσογειακών αντιπροσωπειών και μεικτών μεσογειακών κοινοβουλευτικών επιτροπών συνέρχονται από κοινού ως αντιπροσωπείες στο Ευρωμεσογειακό Φόρουμ·4. αποφασίζει να περιορίσει τη συχνότητα των συνεδριάσεων των αντιπροσωπειών και μεικτών κοινοβουλευτικών επιτροπών· αποφασίζει, κατά συνέπεια, όπως η Διάσκεψη των Προέδρων των αντιπροσωπειών καταρτίσει σχέδιο ετήσιου χρονοδιαγράμματος· όπως, κατόπιν διαβούλευσης με την Επιτροπή Εξωτερικών Υποθέσεων, Ανθρωπίνων Δικαιωμάτων, Ασφάλειας και Αμυντικής Πολιτικής, η Διάσκεψη των Προέδρων εγκρίνει το σχέδιο ετήσιου χρονοδιαγράμματος, αλλά όπως η Διάσκεψη των Προέδρων δύναται να χορηγήσει άδεια για συμπληρωματικές συνεδριάσεις, προκειμένου να αντιμετωπισθούν πολιτικά γεγονότα·5. αποφασίζει όπως οι πολιτικές ομάδες και οι μη εγγεγραμμένοι βουλευτές δύνανται να ορίσουν για κάθε αντιπροσωπεία στις μεικτές κοινοβουλευτικές επιτροπές έναν αριθμό μόνιμων αναπληρωματικών μελών, ο οποίος δεν μπορεί να υπερβαίνει τον αριθμό των τακτικών μελών που τους εκπροσωπούν·6. αποφασίζει να ενισχύσει τη συνεργασία με τις οικείες επιτροπές διοργανώνοντας κοινές συνεδριάσεις στους συνήθεις τόπους εργασίας του·7. θα καταβάλει, στην πράξη, προσπάθειες ώστε ένας ή δύο εισηγητές επιτροπών να συμμετέχουν στις εργασίες των αντιπροσωπειών και των μεικτών κοινοβουλευτικών επιτροπών, αποφασίζει δε όπως η Διάσκεψη των Προέδρων, κατόπιν κοινού αιτήματος των προέδρων της οικείας αντιπροσωπείας και μεικτής κοινοβουλευτικής επιτροπής, εξουσιοδοτήσει τέτοιες αποστολές·8. αναθέτει στη Διάσκεψη των Προέδρων να προσαρμόσει αναλόγως τις εκτελεστικές διατάξεις που αφορούν τις δραστηριότητες των αντιπροσωπειών και των μεικτών κοινοβουλευτικών επιτροπών, κατόπιν προτάσεως της Διάσκεψης των Προέδρων των αντιπροσωπειών (άρθρο 168, παράγραφος 5, του Κανονισμού), λαμβάνοντας υπόψη ότι, λόγω των υφιστάμενων δημοσιονομικών περιορισμών, ο πρόεδρος κάθε αντιπροσωπείας είναι αυτός που αποφασίζει, βάσει προκαθορισμένου ορίου, για τον αριθμό των μελών που θα μετακινούνται με κάθε αντιπροσωπεία ή ομάδα εργασίας, λαμβάνοντας υπόψη τη δραστηριότητα που αναπτύσσει κάθε μέλος εντός της αντιπροσωπείας, καθώς και το επίπεδο τακτικότητας και συμμετοχής του, του εκδηλωθέντος ενδιαφέροντος, κλπ.--------------------------------------------------